qundao/data-zh-poetry huggingface dataset:
送赵总戎征蛮诗
作者：张瑰
朝代：明

早年勋业著平胡，威望堂堂胆气粗。志慕曹彬嗟不伐，才侔充国羡无逾。九重挂印辞天表，万里提兵出海隅。锦绣龙衣颁内帑，骈蕃燕饮赐中厨。颜行部曲金为甲，祖道官僚玉琢壶。恋恋重城烟欲暝，依依高垒日初晡。虹销碧汉闲磨剑，雕落黄云醉倚弧。万灶貔貅移别岸，千艘笳鼓发征途。淮堤柳暗鸣鶗鴂，庾岭芜香唤鹧鸪。疏雨青油顿穗石，夕阳红帜集苍梧。雷霆迅扫群妖绝，天地全生百姓苏。露布表闻归史馆，凯旋歌唱入皇都。龙墀喜拜封侯券，麟阁新开绘将图。千载芳名垂带砺，南荒从此颂无虞。
通道飞虹
作者：张瑰
朝代：明

两岸通衢处，长虹跨碧溪。游人多杖屦，行客半轮蹄。芳草渡头没，绿杨津口迷。当年曾过此，柱上忆留题。
题夏少卿霞天过雨竹
作者：张瑰
朝代：明

我昔少小湖海游，孤舟曾溯湘之流。钟龙两岸翠欲动，雨声叶叶吟清秋。拥衾篷底睡不足，梦起寒惊如轧玉。千枝万枝湿未乾，都与澄江混晴绿。须臾霁色江天空，夕阳疏影摇玲珑。清阴过岸到吟席，徐觉飒飒生凉风。今朝偶见太常笔，坐对此君情恍惚。兴来挥翰为君题，却忆潇湘旧游日。
题秋景图
作者：张瑰
朝代：明

山村寥落野人稀，静倚枫根坐钓矶。流水带花穿巷陌，远风吹雨入岩扉。秋声暗促河声急，黄鸟时兼白鸟飞。吟社客归秦渡晚，渚烟溪月共忘机。
题红梅
作者：张瑰
朝代：明

元是罗浮一种香，岁寒贞白抗冰霜。只因姚魏多相忌，点染教人别样妆。
嘉禾
作者：张璧
朝代：明
体裁：七言律诗

城楼倒影落湖波，湖上风帆镜里过。归客自吹菰米饭，小娃争唱《竹枝》歌。梭头艇子轻于叶，雪色沙鸥白似鹅。此地将军战时血，春来丹渍藓痕多。
嘉禾
作者：张璧
朝代：明

城楼倒影落湖波，湖上风帆镜里过。归客自炊菰米饭，小娃争唱《竹枝》歌。梭头艇子轻于叶，雪色沙鸥白似鹅。此地将军战时血，春来丹渍藓痕多。
寄题黄鹤楼奉次涯翁少师韵
作者：张璧
朝代：明
体裁：古风

我曾鼓棹江头泊，楼上仙人夜骑鹤。飘飘玄羽凌太清，袅袅丹梯倚寥廓。山根岂经神斧凿，凿破鲸鳌互联络。海燕双飞石镜亭，江云半压松风阁。悄然坐我天柱峰，一杯一曲弹商宫。龙去苍梧春已远，雁回岳麓云相通。天开上方蹑南斗，地走浊浪排长风。湘门秋草贾太傅，赤壁洞箫苏长翁。崔郎谪仙更豪彦，雄楚江山收大半。金钥开函发秘藏，管城脱帽挥神翰。凤山先生作楼主，万古风情今再见。廊庙长悬云壑心，江湖不改冰霜面。何当从公登此楼，借此并刀裁素练。空江月下片帆秋，一鹤相将眇云汉。
尹巽峰遣祀衡山得配字
作者：张璧
朝代：明
体裁：古风

天王御宸位，相国熙帝载。维时肇初元，秩礼肆禋类。皇皇遣近臣，肃肃将远赉。顾兹南岳镇，而与朱鸟配。星分当翼轸，地望等恒岱。坤维得艮止，后土资负载。祝融正盘纡，灵爽岂茫昧。巽峰天下士，祇命□壤内。晨装发潞河，夕舸达江汇。牺宰设楅衡，虞人剪荒秽。再宿整襟冠，三薰洁醇酹。乐张洞庭野，纫忆兰芷佩。探历道弥广，登览神愈倍。礼成眷桑梓，敬止重风槩。秋徂命倌人，星言理征駾。于皇念启沃，迟子日展对。悽恻怀修涂，音尘慰寮寀。
忆江夏故人
作者：张璧
朝代：明
体裁：七言绝句

黄鹤楼头看竹时，多情同咏武公诗。空余三十年前梦，汉水梁山劳远思。
横溪
作者：张璧
朝代：明

扁舟东来歌扣舷，四顾云水心茫然。蛟龙见窟不见唾，星斗满身如在天。打鼓卖鱼江雨歇，看山濯足溪风颠。解衣典取酒一石，醉伴忘机鸥鸟眠。
送曹弘道吴
作者：张璧
朝代：明

螺女江头春水长，年年送客折垂杨。多愁怕送东吴客，只为东吴是故乡。
陆中丞谭总戎陈侍御小集黄鹤楼留题二首·其一
作者：张璧
朝代：明
体裁：七言律诗

白云黄鹤几千秋，城上楼开天际头。岷江湘川水分派，古往今来人壮游。岁晚鱼龙翻浊浪，霜寒雁鹜满晴洲。坐邀凉月轩裳共，徙倚阑干数散愁。
陆中丞谭总戎陈侍御小集黄鹤楼留题二首·其二
作者：张璧
朝代：明
体裁：七言律诗

画阁瑶窗拂曙开，傍岩楼观正崔嵬。凭栏望渺平沙树，拂袖疑酣北海杯。一带江山开画障，万重烟树护层台。同游宾客俱豪胜，落日长歌首重回。
寄林子真秀才
作者：张璧娘
朝代：明

黄消鹅子翠消鸦，簟拂层冰帐九华。裙缕褪来腰束素，钏金松尽臂缠纱。床前弱态眠新柳，枕上回鬟压落花。不信登墙人似玉，断肠空盼宋东家。
七日送梁大质人往肃州
作者：张璨
朝代：明

七载分携楚水滨，白头吟苦见交亲。重逢人日题诗地，犹是天涯远客身。老去残骸还作健，生来傲骨不忧贫。行行盾鼻书还著，每把高文辄有神。一卷光芒怀葛堂，读书搔首望苍苍。此生有愿事千古，明日思君天一方。金碗荒丘悲蔓草，铁函良史凛秋霜。岐阳此去应回首，记听歌声是楚狂。
七日送梁大质人往肃州·其一
作者：张璨
朝代：明

七载分携楚水滨，白头吟苦见交亲。重逢人日题诗地，犹是天涯远客身。老去残骸还作健，生来傲骨不忧贫。行行盾鼻书还著，每把高文辄有神。
七日送梁大质人往肃州·其二
作者：张璨
朝代：明

一卷光芒怀葛堂，读书搔首望苍苍。此生有愿事千古，明日思君天一方。金碗荒丘悲蔓草，铁函良史凛秋霜。岐阳此去应回首，记听歌声是楚狂。
上彭使君
作者：张璨
朝代：明

昭代兴贤日，科名早擅场。谏垣曾抗疏，艺苑旧摛章。博洽经偏熟，恢宏器莫量。立朝推骨鲠，为郡属才良。越上宜刘宠，台中失范滂。双旌辞绛阙，一鉴照黄堂。草映朱轮碧，花迎皂盖香。专城勾践国，衣锦买臣乡。心捧天衢日，威收柏府霜。廉澄彻秋水，恺悌蔼春阳。龚遂施为异，阳城抚字忙。圭璋传令望，奎璧灿馀光。麦秀虽歌瑞，芝生耻奏祥。未誇东海尹，思继颍川黄。鸳序终超拔，鸿声远播扬。九重增眷注，八邑遂耕桑。凋瘵苏无迹，疲癃起有方。渐磨同化育，涤濯付安康。巨海思舟楫，岩廊选豫樟。经纶终大展，九域颂虞唐。
君子有所思行
作者：张璨
朝代：明

骋驾向名都，纵观极西京。煌煌九衢里，列第起朱甍。虹梁驾层汉，翚阁临紫清。高槐荫金沟，弱柳垂雕楹。前扬许史镳，后曳金张旌。燕姬抚瑶瑟，赵女弹鸣筝。欢娱岂终极，为乐拟千龄。清川去悠悠，白日光易倾。金谷叹绿珠，上蔡悲苍鹰。繁华会当歇，大运有亏盈。勿嗤黔娄室，寂寞掩柴荆。
吴宫怨
作者：张璨
朝代：明

水殿新凉生白苧，紫金鸳鸯锦云里。吴王醉拥捧心人，七宝床中娇不起。粉黛三千锁别宫，画船相忆采芙蓉。芙蓉未老白露浓，馆娃袅袅生西风。
壮士篇
作者：张璨
朝代：明

壮士三尺剑，思欲从沛公。项籍妇人仁，不足与成功。乾坤动杀机，惨淡斗蛇龙。纵观天下势，形胜惟关中。据险临诸侯，孰敢当吾锋。古来豪杰士，不识刀与弓。良平真壮夫，筹画在心胸。樊灌鹰犬劳，萧何为发踪。君看帷幄里，实有万夫雄。
媫妤春怨
作者：张璨
朝代：明

太液柳垂丝，昭阳花满枝。如何长信草，独是见春迟。
宋徽庙画兰
作者：张璨
朝代：明

御墨淋漓写楚兰，披图却忆政宣间。分明一种湘累怨，万里青城似武关。
宫人斜
作者：张璨
朝代：明

雷霆绝响山陵起，三十六宫土花紫。委环遗佩总成尘，一抔黄土埋艳春。蓬科栖烟窜狐鼠，萧飒酸风迷楚雨。三更燐火作纱灯，冢上喽喽话红鬼。
恼公诗题游春士女图
作者：张璨
朝代：明

眉黛弯新月，瞳人剪碧波。态浓娃馆妓，腰细楚宫娥。缓踏金莲步，新翻《白雪》歌。轻颦迷下蔡，妙舞绝阳阿。寝阁珠为网，妆楼锦作窝。梨花香粉破，柳穗郁金拖。瑟柱锵鸾凤，尊罍列象牺。瑶钗横玉燕，绣帔砑银鹅。小汗肌香腻，微酣脸晕酡。樱唇朱滴滴，鸦髻黑峨峨。司马怜琴癖，周郎顾曲讹。喜窥韩寿户，怒掷幼舆梭。晓睡啼莺唤，春游细马驮。宓妃临洛浦，汉女出江沱。拾翠烟堤蕙，搴芳露渚荷。画船青雀舫，綵骑玉蹄騧。虢国输妆靥，罗敷避翠蛾。使君逢调笑，丞相近嗔呵。绝艳方如此，幽怀定若何。琵琶劳问卜，乌兔恐蹉跎。睡鸭频添火，牵牛奈隔河。几愁鸳浦隔，偶借鹊桥过。蝶思迷芳蕊，蜂情恋蜜窠。封缄书豆蔻，密意托丝萝。锦被薰浓麝，霞浆酌叵罗。流苏垂袅娜，蜀绮叠坡陀。井树栖乌鹊，筠笼睡翠哥。更壶催漏箭，火树烂琼柯。的的缘思合，濛濛与醉和。曲屏嫌夜短，斗帐得春多。海誓宁教爽，山盟讵有他。两情成比翼，万事付蛮蜗。兰带同心绾，菱盘照胆磨。岂徒消夙恨，顿觉起微疴。画里肠犹断，桑中句厌哦。始知倾国貌，能作合欢魔。丽玉埋馨地，秋娘瘗粉坡。至今游冶客，犹有酹蓬科。
明皇贵妃上马图
作者：张璨
朝代：明

七宝妆鞍蜀锦堆，黄门扶鞚踏红埃。君王只顾蛾眉笑，末路谁知到马嵬。
春晓曲
作者：张璨
朝代：明

濛濛碧柳垂轻烟，露花千朵胭脂鲜。东风无力飏罗幕，晓阁香温人正眠。春眠更比春酣重，情深每作相思梦。间关黄鸟莫惊啼，正是离人相见时。海棠娇多扶不起，帘外日高花影移。
春晓曲
作者：张璨
朝代：明

蒙蒙碧柳垂轻烟，露花千朵胭脂鲜。
东风无力飏罗幕，晓阁香温人正眠。
春眠更比春酣重，情深每作相思梦。
间关黄鸟莫惊啼，正是离人相见时。
海棠娇多扶不起，帘外日高花影移。
杨白花
作者：张璨
朝代：明

轻盈杨白花，风吹渡江去。金屋闭重重，莫锁杨花住。
梅竹图
作者：张璨
朝代：明

鲛绡数尺卷烟雾，谁剪琼瑶贴轻素。湘灵夜弹五十弦，博罗小凤来翩翩。翡翠旌幡矗空影，珠衱生辉夜光炯。澄凝古月冰潭冷，紫凰叫断眠龙醒。
洞房曲
作者：张璨
朝代：明

鸦雏夜宿迷濛柳，斗帐烧灯蜡光透。银罂注酒芙蓉香，金丝檀槽为君奏。歌喉窱窱莺儿语，象口吹香凝碧缕。盘龙绣带结同心，牵惹巫云随峡雨。歌声未阑香未灭，曲屏生香晕眼缬。小玉催铺蜀锦衾，纱窗影转桐花月。
深宫春日行
作者：张璨
朝代：明

汉家飞楼凌紫烟，盘空复道云相连。箫《韶》一声落九天，綵凤惊起双联翩。离宫三十六台馆，百花丛里迂游辇。柳色初迷太液池，莺声正绕宜春苑。美人如花舞娉婷，手调朱弦弹玉筝。内庭曲宴仙乐鸣，歌曲共和升平行。六龙时巡出龙城，还过崆峒寻广成。王母酌以瑶池九酝之霞觥。三千綵女踏歌笑，他日随龙归紫清。
社庙观巫师降神
作者：张璨
朝代：明

灵风吹坛毛发竖，老巫跳踉作神语。千轮万马空中来，东海神君许行雨。急酾椒酒祭神兵，黑旗鋋日阴云兴。鼓声冬冬未彻鸣，纸钱灰湿天瓢倾。须臾雨歇神归去，神鸦犹噪坛前树。
紫虚观
作者：张璨
朝代：明

紫峰坛上鹤成群，碧洞灵芝产石根。云引昼阴归竹坞，水流春色出花源。药炉伏火仙留诀，茶灶生烟客到门。欲就上清传宝箓，未知何日谢尘喧。
西溪晚步
作者：张璨
朝代：明

空阔川原入望平，晚来天色弄阴晴。虹边残雨疏疏下，鸦背斜阳闪闪明。浅渚微波群鹭浴，断堤高柳一蝉鸣。行吟泽畔非憔悴，渔父无劳咏濯缨。
金井怨
作者：张璨
朝代：明

照井怨憔悴，顾影空垂泪。犹胜张丽华，怆皇井中坠。
钓鱼台
作者：张璨
朝代：明

昔时垂钓叟，避居东海湄。就养盍归来，遂为王者师。始知问家业，九鼎悬一丝。
韩世忠湖上骑驴图
作者：张璨
朝代：明

神州难复旧山河，散尽熊貔事讲和。驴背看来犹矍铄，朝廷谁说召廉颇。
龙姑庙作神弦曲
作者：张璨
朝代：明

香熏画壁光如漆，旋风吹幡海腥入。龙姑佩马夜铃钉，飞裙织翠兰叶湿。海童骑鱼归杳冥，鱼鬣鼓浪琉璃声。鳞堂曲宴鼍鼓鸣，燕酣喝潮潮倒行。玉皇无敕催行雨，渊都群蛟眠贴尾。庙下谁歌白石郎，共贺雌龙产龙子。
温公书室
作者：张瓒
朝代：明
体裁：七言绝句

何年杖策到郧城，石室藏修尚勒名。一道潺湲岩下水，夜深疑是读书声。
登新甫山步韵
作者：张相汉
朝代：明
体裁：七言律诗

远山苍漭淡如秋，济胜情从屐齿留。鲁柏传来空吊古，汉云飞去若为愁。岚光翠润盈盈滴，苔藓斑痕处处幽。我欲凌峰閒自问，年年山色可同不。
空心潭
作者：张着
朝代：明

山寺无僧涧道疑，华亭零落已多时。空潭云动蛟龙影，老树霜催虎豹姿。漫拟稽阴成列坐，那同历下遍题诗。明年此地重相忆，石上梅花雪满枝。
吴山
作者：张祉
朝代：明
体裁：七言律诗

青山淡淡露晴晖，雨足崇朝云尽归。无复浮埃迷化日，尚馀灵气润朝衣。龙湫百浪看银瀑，鸟道千盘上翠微。因感明禋思穆穆，碧峰恍若觐黄扉。
元宵偕张总戎至钟山镇
作者：张祐
朝代：明
体裁：七言律诗

村墟牢落负良宵，寒月棱层破寂寥。火树星桥无处觅，瘴烟蛮雾望中迢。宪僚独愧匡时策，将领人惊拔俗标。得了公家今日事，便应云水老渔樵。
再至钟山镇
作者：张祐
朝代：明
体裁：七言律诗

梦回春雨几通宵，风扰长松撼碧寥。乐水绕溪南亩沃，蜀鹃啼月越山迢。壁题错落惭新句，军令分明忆旧标。荏苒岁华成底事，病躯犹未得耕樵。
和李太参登坠云楼诗韵
作者：张祐
朝代：明

登高老眼解双青，兴到谁能更独醒。新和诗篇浑漫兴，旧游冠盖半凋零。挂高帘箔多延月，上尽层楼可摘星。慢舞高歌人未醉，更呼春酒续银瓶。
宾阳即事
作者：张祐
朝代：明

怪底官劳万里行，天涯此际是何程。胡嫌老鹤依人瘦，雅爱梅花照眼清。浪有新题留败壁，愧无长策卫苍生。巡檐镇日闲排遣，多谢烽墩为息兵。
怀崔清献
作者：张祐
朝代：明

公暇阅国经，俨然见前哲。星汉焕文章，冰霜穆风节。灵凤超众禽，太山眇丘垤。曾来守此邦，我得遵遗辙。低头愿执鞭，仰止心徒切。
怀狄宣徽
作者：张祐
朝代：明

亲统三师来，百万皆赳赳。阵布屯云烟，营深静刀斗。蠢彼犬羊群，一扫如挥帚。瘴海净妖氛，蛮方洗尘垢。千载昆崙关，与公同不朽。
闲咏
作者：张祐
朝代：明

池上新荷绿，风清白鹭飞。采莲人已去，水面落红衣。
香山
作者：张祖范
朝代：明
体裁：七言律诗

崆峒原是古丹丘，羽化仙成不记秋。采药有人来鹤洞，飞神何日立笄头。林间夕照千山碧，岭上朝霞一雨收。回首层霄风露冷，飘蓬空笑野云浮。
游龟山
作者：张祚
朝代：明
体裁：五言排律

日夕来山寺，烟萝锁翠微。银河峰顶落，玉屑树头飞。倒石横沙涧，欹花半钓矶。云深堪屏迹，僧老解忘机。内府携家酝，高人进野薇。峦回栖宿霭，酒满恋馀晖。竹坞嘶骢马，禅猿啸石扉。金徽惬心赏，相待月明归。
东平道中
作者：张祥鸢
朝代：明
体裁：古风

驱车涉长道，荒涂旷无人。斜阳澹古木，惊风翼征轮。候馆莽牢落，日暮寒城闉。停骖一以憩，振我衣上尘。庭树集归鸦，依依得所欣。如何客游子，不念平生亲。
东郡道中早行
作者：张祥鸢
朝代：明
体裁：古风

鸡鸣庭树晓，漏断晨星疏。浓霜白于玉，皎皎涂阶除。揽我征衣裳，出门复驱车。数里始辨色，井屋炊烟初。日气结朝霞，绛色横扶馀。已欣远怀旷，复欢尘眼舒。马嘶驿楼近，晨风吹白榆。计程尚千里，岁晏归吾庐。
五月望潞河舟夜
作者：张祥鸢
朝代：明

潞水雨余涨，燕山云外微。又圆篷底月，频换客中衣。路近心逾急，乡遥梦亦稀。汉京冠盖满，怀抱欲何依。
初夏晓起
作者：张祥鸢
朝代：明

已知无客到，亦复启晨扉。刺水新秧长，从人乳燕飞。书声隔篁竹，荷气透絺衣。百亩欣常稔，无嗟生事微。
同韩双湖泛舟访直峰昆季
作者：张祥鸢
朝代：明

野航坐知己，尽日话闲情。木落青山远，波澄白鸟明。扬帆沙岸过，吹笛浪花生。知近高人宅，横塘竹外清。
园居
作者：张祥鸢
朝代：明

人境重重隔，溪流宛宛分。竹阴飞翠雨，花气结晴云。篱缺牵萝补，园芜植杖芸。禽言能细译，幽事赖先闻。
寒食
作者：张祥鸢
朝代：明
体裁：五言律诗

小雨作寒食，东风吹散丝。翠沾杨柳眼，红湿海棠枝。细草香生榻，新流绿满池。小亭花正好，曾与故人期。
招隐山楼看月
作者：张祥鸢
朝代：明
体裁：古风

长啸翠微半，山月忽东上。松际露清光，揽之不盈掌。欢友两三人，开窗坐閒敞。宿鸟赴幽期，飞泉递清响。有酒旨且馨，有月皓以朗。长吟招隐诗，临风寄遐想。公子归去来，山中瑶草长。
新秋泛舟过西庄听雨话旧三首
作者：张祥鸢
朝代：明

放船秋水落，能载两三人。坐爱清波影，轻摇白氎巾。到门才系缆，藉草便垂纶。野饭无兼味，嘉鱼色胜银。蓬蒿长门径，客到旋教锄。稚子炊菰米，邻家馈野蔬。浦沙云淰淰，梧竹雨疏疏。草阁昼如水，坐听儿读书。历历龆年事，分明昨与今。不因清话久，那悉故情深。岁月且迟暮，官曹宁陆沉。所欣同巷陌，伏腊每招寻。
新秋泛舟过西庄听雨话旧三首·其一
作者：张祥鸢
朝代：明

放船秋水落，能载两三人。坐爱清波影，轻摇白氎巾。到门才系缆，藉草便垂纶。野饭无兼味，嘉鱼色胜银。
新秋泛舟过西庄听雨话旧三首·其三
作者：张祥鸢
朝代：明

历历龆年事，分明昨与今。不因清话久，那悉故情深。岁月且迟暮，官曹宁陆沉。所欣同巷陌，伏腊每招寻。
新秋泛舟过西庄听雨话旧三首·其二
作者：张祥鸢
朝代：明

蓬蒿长门径，客到旋教锄。稚子炊菰米，邻家馈野蔬。浦沙云淰淰，梧竹雨疏疏。草阁昼如水，坐听儿读书。
无题
作者：张祥鸢
朝代：明

不见当年团扇郎，双垂红泪湿流黄。楼空燕子怜无主，剩有歌尘在画梁。
早春野望
作者：张祥鸢
朝代：明

新水没渔矶，遥林收夕霏。柴门堪小立，沙鸟自孤飞。腊闰梅花早，官休宾客稀。所欣元夕近，不夜月辉辉。
春日杂咏·其一
作者：张祥鸢
朝代：明
体裁：五言律诗

柔风春服减，迟日小檐明。覆砌花阴薄，萦帘柳色晴。图书惟木榻，鸟雀独柴荆。芳草青堪拾，缄题寄友生。
春日杂咏·其三
作者：张祥鸢
朝代：明
体裁：五言律诗

散帙移长昼，焚香闭小斋。疏花红覆石，细草绿侵阶。赏胜流光转，逃虚始愿谐。倦游宗处士，观道独澄怀。
春日杂咏·其二
作者：张祥鸢
朝代：明
体裁：五言律诗

小墅清溪曲，疏篁作四邻。花开留好客，酒熟及芳辰。屋角丹藤绕，梁间紫燕驯。所欣投秩早，得看故园春。
春日杂咏·其四
作者：张祥鸢
朝代：明
体裁：五言律诗

佳树村村合，晴峰面面浮。渚香芳草积，风澹钓船流。娇鸟衔花语，轻凫挟子游。已堪足吾事，此外复何求。
春晴阁坐
作者：张祥鸢
朝代：明
体裁：七言绝句

翠烟轻织柳丝低，绿野平铺草色齐。为赏新晴登小阁，半村斜日杏花西。
晚春游韦庄水亭
作者：张祥鸢
朝代：明
体裁：七言律诗

黄鸟关关唤友生，玉壶美酒系丝绳。花围亭子移时坐，水绕栏干尽日凭。肺病忽因兹地减，鬓华奈比去年增。怀中归疏明朝上，吾亦江东张季鹰。
晚春韦庄水亭
作者：张祥鸢
朝代：明
体裁：古风

十日不出门，出门芳草晏。远岫晴云滋，绪风啼鸟变。高树夹广路，杂英满遥甸。入寺不逢僧，经声隔松院。啸坐小山南，红药当阶乱。曲池清且涟，明灭孤亭畔。蒲叶绿于水，藤花落如霰。斗酒价十千，春衣聊可换。
月夜芙蓉
作者：张祥鸢
朝代：明
体裁：古风

白露涂屋霜华清，芙蓉花开池水平。池边乱叶落无数，风吹簌簌微有声。我思美人瑶之圃，别时缺月今复盈。良宵对月遥相忆，手采芙蓉寄月明。
村居杂兴次潘百愚先生韵·其一
作者：张祥鸢
朝代：明
体裁：五言绝句

屏居湖上村，相携尘外侣。看竹过邻家，不问谁为主。
村居杂兴次潘百愚先生韵·其二
作者：张祥鸢
朝代：明
体裁：五言绝句

湖上看青山，山影湖中倒。湖光澹若空，山色青未了。
柳
作者：张祥鸢
朝代：明
体裁：七言律诗

东风宛转柳枝新，攀折初荣赠玉人。眉翠正逢三月望，丝长能系百年春。轻撩燕子昭阳舞，低拂桃花洛水神。唱罢新翻芳树曲，半遮歌扇一含颦。
横山雨行
作者：张祥鸢
朝代：明
体裁：五言律诗

公暇省耕去，农家半翠微。绿畴新水足，白屋吏人稀。棠憩云笼树，山行雨满衣。青林烟火午，稚子饷田归。
水边梅
作者：张祥鸢
朝代：明

花信风娇花事迟，梅花春半未盈枝。暗香稍稍能相媚，冷蕊娟娟不自持。影落清池摇水镜，标凝残雪瘦琼姿。细看疑是罗浮夜，月淡参横恼梦思。
济上晓行
作者：张祥鸢
朝代：明
体裁：古风

水落不盈尺，舟行怅多阻。对此明月光，清宵泊枉渚。夜阑新水来，稍觉舟人语。解缆及晨流，孤帆晓容与。摊书坐篷窗，风帘散微暑。远视浮云征，飘飘薄何许。岂不恋旧山，随风忽遐举。感此赋行迈，含情独延伫。
海棠
作者：张祥鸢
朝代：明

好鸟啼春昼，晴云护草堂。日高忘盥栉，天暖减衣裳。洗砚抄花谱，钩帘看海棠。阑干閒徒倚，巢燕落泥香。
海棠
作者：张祥鸢
朝代：明

花朝曾与故人期，夜敞柴关迟所思。小阁忆君同倚处，曲栏怜我独凭时。望中落日青丝骑，梦里东风琼树枝。可是海棠如有待，春分犹自著花迟。
涌泉寺
作者：张祥鸢
朝代：明
体裁：五言律诗

单车行树杪，草屐到僧家。旋吸泉龙水，新烹谷雨茶。峰稠凝暮霭，松暗落轻花。归路携馀兴，褰帷看月华。
渡淮春晓
作者：张祥鸢
朝代：明

朝辞桐柏水，时序又殊方。河抱中原转，天围远树苍。绪风啼鸟变，红雨落花忙。坐惜春芳晏，高歌西日黄。
湖心亭晚酌
作者：张祥鸢
朝代：明
体裁：七言律诗

湖心亭上半虚无，身在英英白玉壶。凉雨初收峰似点，高云不动水如铺。杯前芳杜青堪把，槛外驯鸥近可呼。指点渔灯认归路，绝怜烟景晚模糊。
焦山看雨
作者：张祥鸢
朝代：明
体裁：七言律诗

秋风江上采芙蓉，浮玉山高紫翠重。亭汲涛声天万里，窗含海气雨千峰。拂檐帆过飘清磬，隔水云归湿暝钟。一卧山中高士榻，十年回首愧尘容。
省中斋居·其一
作者：张祥鸢
朝代：明
体裁：七言绝句

初闻昼漏报升衙，退食从容日未斜。闻访同心过别署，笑看驯鸟啄庭花。
省中斋居·其二
作者：张祥鸢
朝代：明
体裁：七言绝句

城阙沈沈禁漏迟，揽衣起视夜何其。满庭凉月诗怀惬，一树清风鹤梦知。
省夜
作者：张祥鸢
朝代：明

袅袅明河带苑墙，萧萧乱叶下微霜。风回寒柝沉遥堞，天近疏钟出未央。共过汉庭方贵少，可知颜驷尚为郎。一官无补思田里，岁晏南中橘柚黄。
石湖访旧
作者：张祥鸢
朝代：明
体裁：古风

黄叶落不尽，平湖澹无波。泛舟湖上来，访旧青山阿。长揖谢故人，六载今重过。岂不念清标，远道成蹉跎。向来山中月，依旧清光多。呼酒斟酌之，君起为我歌。歌长山月落，醉颜亦已酡。挥手别君去，奈兹良夜何。
秋晴泛舟过董家舍
作者：张祥鸢
朝代：明

秋水碧如玉，秋树红于花。酒船缘岸转，溪路逐村斜。菱荇乱柔橹，凫鹥{巾狎}浅沙。所亲居近远，隔浦问人家。
秋晴泛舟过董家舍
作者：张祥鸢
朝代：明
体裁：五言律诗

秋水碧如玉，秋树红于花。酒船缘岸转，溪路逐村斜。菱荇乱柔橹，凫鹥■浅沙。所亲居近远，隔浦问人家。
秋望
作者：张祥鸢
朝代：明

快阁临飞鸟，遥天入断峰。白云山面面，红叶树重重。空翠当杯落，晴光刺眼浓。愿言随楚客，木末采芙蓉。
积雨
作者：张祥鸢
朝代：明

积雨蓬门掩，连阴草阁凉。荷香池上榻，云气竹间凉。岸岸新流没，村村湿雾黄。钓船迷去住，长系短篱傍。
缺题
作者：张祥鸢
朝代：明

天气近寒食，村居远市朝。翠低新柳弱，红润稚花娇。听鸟频移榻，看云偶过桥。隔村春社至，会赴野人招。
莲花
作者：张祥鸢
朝代：明

日气沉山紫，荷花照水明。香含风细细，影浸月盈盈。妃子华清浴，神君洛浦行。向人娇欲语，解语恐倾城。
莲花
作者：张祥鸢
朝代：明

梅雨丝丝草阁凉，匡床玄坐漫㷊香。四檐绿树繁阴合，一卷黄庭白昼长。细和禽言成乐府，宽裁荷叶制衣裳。笑看溪水明于玉，新水朝添一尺长。
虎丘山房
作者：张祥鸢
朝代：明
体裁：古风

僧屋翠微半，窈窕青苔路。空林无鸟声，白云自来去。远寻素心人，直到云深处。振衣临高台，夕阳在红树。
西庄初夏
作者：张祥鸢
朝代：明
体裁：五言律诗

高枕应吾道，衡门岂世情。对床纷树色，入梦乱禽声。雨气沾书湿，茶烟隔竹清。美人天共远，一水暮盈盈。
过宝应湖
作者：张祥鸢
朝代：明
体裁：五言排律

曾忆垂堂戒，翻成浪枻游。深春青雀舫，疏雨绿杨洲。蛟室连云动，烟波抱日流。乾坤开楚泽，星野带扬州。影旷天俱入，波摇地欲浮。平堤控淮浦，曲岸束邗沟。树色纷高下，帆阴递去留。孤城遥若块，乱屋渺如舟。缓带看芳杜，钩帘起狎鸥。荡胸银镜晃，对面玉壶秋。戍鼓沙村外，津亭溪水头。当年游宦处，重试旧吴钩。
近华村采莲·其一
作者：张祥鸢
朝代：明
体裁：五言律诗

侯家开水榭，宛转水中央。舟雨青帘湿，溪风白苧凉。鱼潜深见影，花静不飞香。笑折青荷叶，持为碧玉觞。
近华村采莲·其二
作者：张祥鸢
朝代：明
体裁：五言律诗

莲叶绿于水，莲舟轻似云。好怀逢酒伴，孤兴入鸥群。山色晴兼雨，溪流合复分。采芳动盈把，持赠太华君。
重阳后庭中晚步
作者：张祥鸢
朝代：明

丛菊几枝吐，重阳昨夜过。美人别我去，怀抱奈秋何。月露闲阶砌，衣裳旧薜萝。手携小儿女，顾影舞婆娑。
雨后偕沈道升登华阳
作者：张祥鸢
朝代：明
体裁：古风

微雨晓来歇，新晴媚花柳。爱此风日佳，寻山挟欢友。呼童巾柴车，行行上陇首。苍翠近转浓，揽之欲盈手。佳木翳清泉，杂英被林阜。为访稚川家，仙桃著花不。
雨晴晚步
作者：张祥鸢
朝代：明

晚霁乘轻屐，溪遥步落花。夕阳低草阁，烟水带渔家。巢暖鸦雏长，风柔燕子斜。无嗟红似雨，新绿喜交嘉。
题闵道士山楼
作者：张祥鸢
朝代：明
体裁：古风

仙人喜楼居，架楼青山曲。嘉树一千章，色映窗棂绿。调鹤白云端，汲涧华阳麓。来往不逢人，驯鹿閒相逐。
次朴庵韵
作者：张禄
朝代：明
体裁：七言律诗

城头突兀仙人阁，客子登临四望赊。山断汉流回鄂渚，天低湘树暗长沙。临风听笛三秋思，捲幔看云万里家。消索宦情何处是？江乡豺虎酒杯蛇。
勉子从学肆业
作者：张秉壬
朝代：明

函丈亲宜炙，江水一箧轻。是谁无别恨，欲汝达时名。文用三冬足，才须七步成。阿符宜勉力，韩愈鬓星星。
自述
作者：张秉壬
朝代：明

大药分明产世间，看时似易用时难。自惭未遇钟期侣，尽日囊琴誓不弹。
绝粒忆太湖作
作者：张秉纯
朝代：明
体裁：七言绝句

太湖渺渺万山重，清夜书声接晓钟。事到散场人去后，青山依旧白云封。
帝台春·与晚青夜话
作者：张积润
朝代：明
体裁：词

正月三十。孤舟风雨夕。千里浪游，叹草草，别伊之日。不觉春光收拾早，惜瑶草、征轮偏疾。到今朝，旧面新看，欢愁半逼。算归期，还未必。料重逢，还未的。怪一句全无，待消停、又不禁哝哝唧唧。忆著从前好难见，坐到五更也直得。且细剪灯煤，拚去閒时刻。
浣溪沙·伤春
作者：张积润
朝代：明
体裁：词

第一伤春未惯经。苦偿磨折悔多情。佳期难道等来生。月借镜光留枕畔，风筛花影打窗棂。今宵魂梦费调停。
相思引·烛
作者：张积润
朝代：明
体裁：词

夜夜高烧照画屏。空堂只见月痕生。芳心灰冷，曾向热边经。煞是有情能惜别，消磨更漏泪频倾。风流无赖，不许到天明。
诉衷情·反顾夐词意
作者：张积润
朝代：明
体裁：词

不索伊来单等信，也沉沉。重绣裹，枕上晓霜侵。空寄白头吟。悔而今。换你心为我心。始知薄幸深。
送张吴县之官嘉定分赋得锦帆泾
作者：张端义
朝代：明
体裁：古风

风吹阖闾城，花落锦帆泾。锦帆去不返，春流日夜生。故人在何处，恨满城边路。月明乌夜啼，霜冷丹枫树。泾水抱城流，直通东海头。布帆挂落日，相送练川游。
剑石歌
作者：张筹
朝代：明
体裁：古风

干将飞空化为石，石耶剑耶谁复识。阳文蕴秀墨色古，阴缦积润苔花碧。却疑女娲补天时，手断鳖足为立极。风霜剥蚀绿龟纹，鬼神撝护苍龙脊。东吴南越事已矣，何物君家乃有此。好奇笑杀白猿公，有道终归赤帝子。日出遥瞻杀气凝，雨洗似闻妖血腥。煅炼不资炉鞲力，胚胎自是阴阳精。凤山见之三太息，至宝恐为豪者得。翩然作歌颂其德，神物挥霍生颜色。我能为尔砺锋镝，发尔幽潜使昭赫。出扫妖邪扶正直，莫令良善相戕贼，慎勿立此空庭侧。
朱中舍惠麓秋晴图
作者：张筹
朝代：明
体裁：七言绝句

湖上群山卧九龙，泉头一客坐双松。定知别去还相忆，梦入秋云第几重。
琴剑歌送龙子高提学之闽
作者：张筹
朝代：明

君不见王郎赠君龙泉之剑可三尺，彩缑消磨土花蚀。又不见桂子赠君神凤之琴无一弦，锦囊零落珠丝县。千年旧物连城璧，持至京都人未识。黄尘压埃冰塞川，几何不坠同瓦砾。龙君张其弦，淬其锷，凤忽有声龙露角。都人聚看走相传，齐瑟吴钩俱寂莫。昔君韬光谁见知，亦如琴剑尘土时。文章焕烂云锦机，脱颖不啻囊中锥。得官归来东海涯，二物无恙还相随。相随又下闽南路，我作长歌送君去。日暮三山不见云，文星一点天低处。五月初来花满城，榕阴驻马听啼莺。荔枝新劈江家绿，翠杓银罂莫暂停。白日易西匿，江水无回波。请君载舞王郎之剑，弹桂子之琴，歌我之歌。故人之情不我极，千里相思奈尔何。
题美人春睡图
作者：张筹
朝代：明

春睡才醒粉褪腮，香尘不动下阶来。画阑曾倚东风笑，向晚樱桃一半开。
登太华寺二首
作者：张紞
朝代：明

太华嵯峨一望遥，到门犹碍过溪桥。慈云长见阶前起，孽火都来海上消。屋近树阴晴亦暗，砚涵竹露夜还潮。从今剩买游山屐，野客无妨屡见招。连日登山意未阑，今朝又宿白云间。帘帏寂寂心初歇，星斗垂垂手可攀。竹叶煮汤消夜渴，杏花留雨作春寒。碧鸡且莫啼清晓，一枕华胥睡正安。
登太华寺二首·其一
作者：张紞
朝代：明

太华嵯峨一望遥，到门犹碍过溪桥。慈云长见阶前起，孽火都来海上消。屋近树阴晴亦暗，砚涵竹露夜还潮。从今剩买游山屐，野客无妨屡见招。
登太华寺二首·其二
作者：张紞
朝代：明

连日登山意未阑，今朝又宿白云间。帘帏寂寂心初歇，星斗垂垂手可攀。竹叶煮汤消夜渴，杏花留雨作春寒。碧鸡且莫啼清晓，一枕华胥睡正安。
赠周玄初尊师
作者：张紞
朝代：明
体裁：七言律诗

仙人长鍊九华丹，时有龙来向大还。曾捧灵符归海上，故将霖雨洒人间。紫箫吹月鸾双舞，白氅披云鹤共閒。兰圃未滋春向暮，早须一噀破天悭。
赠周玄初尊师
作者：张紞
朝代：明

仙翁长炼九华丹，时有龙来问大还。曾捧灵符归海上，故将霖雨洒人间。紫箫吹月鸾双舞，白氅披云鹤共闲。兰圃未滋春向暮，早须一噀破天悭。
蝶恋花
作者：张綎
朝代：明

紫燕双飞深院静，簟枕纱厨，睡起娇如病。一线碧烟萦藻井，小鬟茶进龙香饼。拂拭菱花看宝镜，玉指纤纤，捻唾撩云鬓。闲折海榴过翠径，雪猫戏扑风花影。
风流子
作者：张綎
朝代：明
体裁：词

新阳上帘幌，东风转、又是一年华。正驼褐寒侵，燕钗春袅，句翻词客，簪斗宫娃。堪娱处、林莺啼暖树，渚鸭睡晴沙。绣阁轻烟，剪灯时候，青旌残雪，卖酒人家。此时因重省，瑶台畔、曾遇翠盖香车。惆怅尘缘犹在，密约还赊。念鳞鸿不见，谁传芳信，潇湘人远，空采苹花。无奈疏梅风景，碧草天涯。
咏芭蕉
作者：张綖
朝代：明

长叶翩翻绿玉丛，植来况是近梧桐。美人闲立秋风里，羁客孤眠夜雨中。情逐舞鸾偏易感，事随梦鹿渺难穷。太湖石畔新凉院，何处吹箫月满空。
咏行
作者：张綖
朝代：明

纨扇轻裾到处宜，暖风摇曳细腰肢。相逢绮陌回眸处，瞥见雕栏转角时。零乱佩环来冉冉，飘摇罗带去迟迟。东昏未识凌波趣，枉着金莲步步随。
水龙吟
作者：张綖
朝代：明
体裁：词

琐窗睡起门重闭，无奈杨花轻薄。水沈烟冷，琵琶尘掩，懒侵弦索。檀板歌莺，霓裳舞燕，当年娱乐。望天涯万叠，关山烟草，连天远、凭高阁。閒把菱花自照。笑春山、为谁涂抹。几时待得，信传青鸟，桥通乌鹊。别后馀情，愁边剩思，引杯孤酌。正黯然对景，销魂墙外，一声谯角。
海棠春
作者：张綖
朝代：明
体裁：词

探春东郭春犹早。道此际、春光更好。残雪陇头梅，微雨溪边草。东风十里楼台晓。又领取一番花鸟。欲抱锦琴弹，谁信知音少。
湖上
作者：张綖
朝代：明
体裁：五言绝句

欲理木兰舟，且舣垂杨树。沙觜两鸳鸯，飞入前湖去。
秋雨
作者：张綖
朝代：明
体裁：五言绝句

秋雨中宵滴，寒蛩四壁吟。灯前搔短发，谁会此时心。
邵烈女
作者：张綖
朝代：明
体裁：七言律诗

千年蚌壳放神珠，又见钟灵甓□湖。天上只疑无玉女，人间空说有金夫。两髦伉俪甘身殉，九鼎纲常藉手扶。我意斯人留庙貌，观风曾比露筋无。
醉花阴·秋怨
作者：张綖
朝代：明
体裁：词

远岫轻云千万段。点染秋容艳。午枕酒醒时，帘捲残阳，影照飞鸦乱。雁书不寄云间怨。烟锁梧桐院。莫道更多愁，镇日无人，黄菊都开遍。
香奁诗三首
作者：张綖
朝代：明

翡翠笼深烛影昏，当时一见已销魂。歌残玉宇云千叶，醉损珠帘月一痕。欲说竟成闲撚袖，偷看多是半衔樽。而今惜蕊怜花意，只有垂杨半倚门。行遍回廊小立时，轻风吹动隔墙枝。年光荏苒偏伤客，往事参差欲怨谁。绣被香温催解佩，绮窗月淡称弹棋。酿成一种风流病，对月看花总泪垂。飞絮游丝舞作团，小楼春事又阑珊。锦鳞青羽书难觅，宝唾珠啼迹未干。蛱蝶芳魂花里瘦，蟾蜍清影月边寒。嗟予苦乏如皋技，莫怪蛾眉一笑难。
香奁诗三首·其一
作者：张綖
朝代：明

翡翠笼深烛影昏，当时一见已销魂。歌残玉宇云千叶，醉损珠帘月一痕。欲说竟成闲撚袖，偷看多是半衔樽。而今惜蕊怜花意，只有垂杨半倚门。
香奁诗三首·其三
作者：张綖
朝代：明

飞絮游丝舞作团，小楼春事又阑珊。锦鳞青羽书难觅，宝唾珠啼迹未干。蛱蝶芳魂花里瘦，蟾蜍清影月边寒。嗟予苦乏如皋技，莫怪蛾眉一笑难。
香奁诗三首·其二
作者：张綖
朝代：明

行遍回廊小立时，轻风吹动隔墙枝。年光荏苒偏伤客，往事参差欲怨谁。绣被香温催解佩，绮窗月淡称弹棋。酿成一种风流病，对月看花总泪垂。
鹧鸪天·悼亡
作者：张綖
朝代：明
体裁：词

莫怪青铜骤点斑。年来心曲甚潘安。留连夜醉愁仍集，寥落春眠梦亦单。欹绣枕，忆前欢。潸潸珠泪不胜弹。五更檐外风和雨，并入罗衾做晓寒。
和子羽夜至红桥所居
作者：张红桥
朝代：明

桂轮斜落粉楼空，漏水丁丁烛影红。露湿暗香珠翠冷，赤栏桥上待归鸿。桥外千花照碧空，美人遥隔水云东。一声宝马嘶明月，惊起沙汀几点鸿。草香花暖醉春风，郎去西湖妾向东。斜倚石栏频怅望，月明孤影笑飞鸿。
和子羽夜至红桥所居·其一
作者：张红桥
朝代：明

桂轮斜落粉楼空，漏水丁丁烛影红。露湿暗香珠翠冷，赤栏桥上待归鸿。
和子羽夜至红桥所居·其三
作者：张红桥
朝代：明

草香花暖醉春风，郎去西湖妾向东。斜倚石栏频怅望，月明孤影笑飞鸿。
和子羽夜至红桥所居·其二
作者：张红桥
朝代：明

桥外千花照碧空，美人遥隔水云东。一声宝马嘶明月，惊起沙汀几点鸿。
念奴娇
作者：张红桥
朝代：明

凤凰山下，恨声声玉漏，今宵易歇。三叠阳关歌未竟，城上栖乌催别。一缕情丝，两行清泪，渍透千重铁。重来休问，尊前已是愁绝。还忆浴罢描眉，梦回携手，踏碎花间月。谩道胸前怀豆蔻，今日总成虚设。桃叶津头，莫愁湖畔，远树云烟叠。剪灯帘幕，相思谁与同说。
念奴娇·凤凰山下
作者：张红桥
朝代：明

凤凰山下，恨声声玉漏、今宵易歇。三叠阳关歌未竞，哑哑栖鸟催别。含怨吞声，两行清泪，渍透千重铁。重来休问，尊前已是愁绝。
还忆浴罢描眉，梦回携手，踏碎花间月。漫道胸前怀豆蔻，今日总成虚设。桃叶津头，莫愁湖畔，远树云烟叠。寒灯旅邸，荧荧与谁闲说？
留别子羽七绝句
作者：张红桥
朝代：明

床头络纬泣秋风，一点残灯照药丛。梦吉梦凶都不是，朝朝望断北来鸿。井落金瓶信不通，云山渺渺暗丹枫。轻罗露湿鸳鸯冷，闲听长宵嘹唳鸿。寂寂香闺枕簟空，满阶秋雨落梧桐。内家不遣园陵去，音信何缘寄塞鸿。玉箸双垂满颊红，关山何处寄书筒。绿窗寂寞无人到，海阔天高怨落鸿。衾寒翡翠怯秋风，郎在天南妾在东。相见千回都是梦，楼头长日妒双鸿。半帘明月影朣朣，照见鸳鸯锦帐中。梦里玉人方下马，恨它天外一声鸿。一南一北似飘蓬，妾意君心恨不同。他日归来亦无益，夜台应少系书鸿。
留别子羽七绝句·其一
作者：张红桥
朝代：明

床头络纬泣秋风，一点残灯照药丛。梦吉梦凶都不是，朝朝望断北来鸿。
留别子羽七绝句·其七
作者：张红桥
朝代：明

一南一北似飘蓬，妾意君心恨不同。他日归来亦无益，夜台应少系书鸿。
留别子羽七绝句·其三
作者：张红桥
朝代：明

寂寂香闺枕簟空，满阶秋雨落梧桐。内家不遣园陵去，音信何缘寄塞鸿。
留别子羽七绝句·其二
作者：张红桥
朝代：明

井落金瓶信不通，云山渺渺暗丹枫。轻罗露湿鸳鸯冷，闲听长宵嘹唳鸿。
留别子羽七绝句·其五
作者：张红桥
朝代：明

衾寒翡翠怯秋风，郎在天南妾在东。相见千回都是梦，楼头长日妒双鸿。
留别子羽七绝句·其六
作者：张红桥
朝代：明

半帘明月影朣朣，照见鸳鸯锦帐中。梦里玉人方下马，恨它天外一声鸿。
留别子羽七绝句·其四
作者：张红桥
朝代：明

玉箸双垂满颊红，关山何处寄书筒。绿窗寂寞无人到，海阔天高怨落鸿。
留别子羽七绝句【其一】
作者：张红桥
朝代：明
体裁：诗

【其一】
床头络纬泣秋风，一点残灯照药丛。
梦吉梦凶都不是，朝朝望断北来鸿。
留别子羽七绝句【其七】
作者：张红桥
朝代：明
体裁：诗

【其七】
一南一北似飘蓬，妾意君心恨不同。
他日归来亦无益，夜台应少系书鸿。
留别子羽七绝句【其三】
作者：张红桥
朝代：明
体裁：诗

【其三】
寂寂香闺枕簟空，满阶秋雨落梧桐。
内家不遣园陵去，音信何缘寄塞鸿。
留别子羽七绝句【其二】
作者：张红桥
朝代：明
体裁：诗

【其二】
井落金瓶信不通，云山渺渺暗丹枫。
轻罗露湿鸳鸯冷，闲听长宵嘹唳鸿。
留别子羽七绝句【其五】
作者：张红桥
朝代：明
体裁：诗

【其五】
衾寒翡翠怯秋风，郎在天南妾在东。
相见千回都是梦，楼头长日妒双鸿。
留别子羽七绝句【其六】
作者：张红桥
朝代：明
体裁：诗

【其六】
半帘明月影朣朣，照见鸳鸯锦帐中。
梦里玉人方下马，恨它天外一声鸿。
留别子羽七绝句【其四】
作者：张红桥
朝代：明
体裁：诗

【其四】
玉箸双垂满颊红，关山何处寄书筒。
绿窗寂寞无人到，海阔天高怨落鸿。
答定情诗
作者：张红桥
朝代：明

芙容作帐锦重重，比翼和鸣玉漏中。共道瑶池春似海，月明飞下一双鸿。
答诗
作者：张红桥
朝代：明

梨花寂寂斗婵娟，银汉斜临绣户前。自爱焚香消永夜，从来无事诉青天。
黄金缕
作者：张红桥
朝代：明
体裁：古风

记得红桥新畔路。郎马来时，系在垂杨树。漠漠梨云和梦度。锦屏翠幕留春住。
人月圆（壬午生日，时初遇会庆节，至翌日小集）
作者：张纲
朝代：明
体裁：词

封人祝望尧云了，归路蔼欢声。何妨明日，开筵笑语，聊庆初生。官闲岁晚身犹健，兰玉更盈庭。持杯为寿，从教夜醉，谁怕参横。
舟抵临清诗
作者：张纲
朝代：明

母在天南子在北，屈在天边归不得。江头游子睡不安，相思两地空叹息。
舟次灌阳诗
作者：张纲
朝代：明

裁笺云织锦，贮墨笔含烟。两眼天花落，九重雨露鲜。
题翁秉彝得耕中趣卷
作者：张纲
朝代：明
体裁：七言律诗

百亩生涯屋数椽，比来甘分隐林泉。寒鸡日暖桑间社，小犊烟生谷口田。绿水平畴三月雨，黄云香稻九秋天。优游自得隆中趣，诗酒忘怀二十年。
浣溪沙·红桥
作者：张纲孙
朝代：明
体裁：词

白舫青帘映碧流，西风初透芰荷秋。玉箫声里度扬州。二十四桥今寂寞，隋堤芳草莫添愁。如淮美酒醉红楼。
再题听雨楼卷
作者：张绅
朝代：明
体裁：五言排律

草楼听雨夜，春灯隔重帘。瓶中新茗煮，奁里旧口添。风佩潜归浦，云敖乱缀檐。乍惊来湛湛，更觉去纤纤。颇被风相妒，还疑雪与兼。喜随鱼艇泊，愁怕客窗淹。头白卢徵士，高情苦未厌。
捕雀词
作者：张绅
朝代：明

原头霜深秋草薄，荒村小儿捕黄雀。高张弓矢低罗网，日暮竞比谁得多。野田吹火拾枯树，一半煨烧杂山芋。北风吹草毛血腥，各自骑牛唱歌去。我身不惜充尔饥，空城黄口待汝归。
日出行
作者：张绅
朝代：明

东方曈曈日初出，田家少妇当窗织。屋顶树稀窗有光，小姑催起不暇妆。长梭轧轧秋丝密，一日上机催一匹。丁宁小郎慎勿啼，织成令汝穿完衣。
游冶城山
作者：张绅
朝代：明

瑶草秋深石磴长，半空岚气湿衣裳。江山佳处一亭古，风雨来时四座凉。阴洞水腥龙蜕骨，仙岩云暖麝生香。道人好护新松树，长见清阴覆御床。
湖中玩月
作者：张绅
朝代：明

银波千顷照神州，此夕人间别是秋。地与楼台相上下，天随星斗共沉浮。一尘不向空中住，万象都于物外求。醉吸清华游碧落，更于何处觅瀛洲？
送人赴安庆幕僚
作者：张绅
朝代：明

舒州城在大江边，我昔过之曾系船。年丰米谷上街贱，日落鱼虾入市鲜。山起正当官署北，潮来直到驿楼前。知君此去红莲幕，民讼无多但昼眠。
送勤上人归灵鹫山
作者：张绅
朝代：明

灵鹫禅房我所思，可堪春晚送勤师。乱山啼鸟烟霞里，一路落花风雨时。定有猿看窗外果，应知苔护壁间诗。门前有径通三竺，欲向中天采石芝。
送友赋得玉钩斜（在扬州。炀帝葬宫人处）
作者：张绅
朝代：明

右屯将军猛如虎，十二离宫罢歌舞。宫中佳丽三千人，半作玉钩斜上土。秋风萧萧秋雨寒，翠襦零落金钿残。岂知后来好事者，重构华亭宿草间。亭前往来车马集，鱼龙烂熳无人识。闲街屈律玉环分，香径萦纡宝钗出。游人歌舞暮不归，青山落日争光辉。香魂夜夜无归处，化作鸳鸯陌上飞。只今往事皆沉没，空见原头土花碧。耕夫拾得凤凰钗，恐是萧娘在时物。野棠花开春日西，胡蝶双飞莺乱啼。道傍芳草年年合，长与行人送马蹄。
题云林画
作者：张绅
朝代：明
体裁：七言绝句

春林无人白石香，白云飞来江上房。扁舟载得吴娃去，三十六湾春梦长。
题江岫图
作者：张绅
朝代：明

乌衣巷里东风老，蝴蝶飞来满芳草。美人春梦隔天涯，十二巫山眉不扫。巫山巫峡江水新，烟波渺渺江南春。鸳鸯不识横塘路，鹦鹉窗间呼向人。青绫谁共官曹宿，雪楮云毫吮晴绿。太常春瓮碧霞沉，六曲屏风对银烛。
题王提举界画宫殿图
作者：张绅
朝代：明

吴蚕择茧银丝光，轻毫界墨秋痕香。宫中千门复万户，知是阿房是未央。楼头美人朝未起，十二珠帘隔秋水。香销玳瑁舞筵间，梦断芙蓉鸳帐底。八窗玲珑金锁开，君王已在迎仙台。霓旌凤辇云间合，翠管银笙天上来。君不见咸阳一火三月红，野花啼鸟争春风。当时亡国知何处，尽在如今图画中。
题画二首
作者：张绅
朝代：明

高树漏疏雨，滴沥下银塘。美人卷帘坐，银鸭自添香。风吹绿荷叶，正见宿鸳鸯。闲门绿树老，华池芳草生。偶随蝴蝶起，独自下阶行。何处垂杨院，春风骄马鸣。
题画二首·其一
作者：张绅
朝代：明

高树漏疏雨，滴沥下银塘。美人卷帘坐，银鸭自添香。风吹绿荷叶，正见宿鸳鸯。
题画二首·其二
作者：张绅
朝代：明

闲门绿树老，华池芳草生。偶随蝴蝶起，独自下阶行。何处垂杨院，春风骄马鸣。
高陵篇（并序）
作者：张绅
朝代：明

道旁鬼镞飞神丛，狂客贼我人中龙。有儿十七心胆雄，意气奄有江之东。脐然未熄炎精委，四海英雄为时起。十年血战不成功，破面安能作天子。盘盘门外野水滨，可怜高冢埋麒麟。髑髅饮恨尚不朽，死骨肯作曹瞒臣。墓旁春草年年碧，黄金握臂人耕出。姓名幸尔人不知，却怪中平一方石。君不见吴王帐下越王舞，汉王成功楚王虏。英雄千载欲何为，尽作北邙山下土。又不见秦王治葬骊山宫，玉凫金雁俱成空。武皇求仙东海上，茂陵石马嘶秋风。与君下马高陵路，落日高城忽如堵。阖闾坏冢在城边，何须重叹孙王墓。
周玄初祷雨诗
作者：张经
朝代：明

昆仑之西东海东，中有一士巢云松。朱颜黑发神所钟，服食雨露乘天风。朝骑黄鹤天门穹，夜被紫霞栖崆峒。人间有急岁有凶，裨补造化多其功。己酉之岁夏五中，连月不雨何当烛。祝融司令百怪丛，妖精吐焰天地雺。火星出走穹壤红，海水欲竭山为童。官僚揭虔士庶恫，焚尪剪爪百虑穷。大龙酣睡痴且聋，小龙戢戢潜其踪。君能独出超凡庸，拔剑起指天南虹。嘘阴吸阳神且恭，囊括万象罗心胸。有书直达上帝聪，泥金倒写不暇封。当空举手祝未终，霹雳直下西南峰。道人足踏金芙蓉，口呼六甲丁与从。龙神不兴吾不容，纵以烈火焚其宫。须臾龙伯施乃工，海波竖立银河通。桑麻菽粟青且葱，野花石竹俱纤秾。道人之术孰与同，调和燮理偕孤公。方今海内殊未雍，焦头烂额愁边烽。烦君为提九节筇，直上阊阖跻九重。凌风大笑招群雄，一洗宇宙皆冲融。
咸阳谒周文王武王陵有感
作者：张经
朝代：明

文武由来几千载，园陵郁郁南山对。祀典频年石碣开，神功圣德昭如在。秦时寝殿空巍峨。极目萧条青草多。汉代诸陵谁复辨，离离禾黍秋风过。自昔豪华尽黄土。旂常独重周文武。伯气雄图久寂寥，丕承丕显垂终古。炎天使节走红尘，展拜焚香输寸诚。落日伤心数丘陇，东流清渭只无情。
寄孟熙高隐
作者：张经
朝代：明

投老留京国，相思数倚楼。江山迷故郡，风雨送残秋。黄菊谁同赏，丹枫我独愁。西陵渡头月，遥驻木兰舟。
次铁厓先生韵
作者：张经
朝代：明

春风满袖折花回，高卧云间百尺台。天上赐袍香雾湿，河东献赋日华开。频烦太守高轩过，屡见元戎小队来。我欲将军侍亲去，彩衣花底学提孩。
和刘颖
作者：张维
朝代：明

不贤那得似长城，偶向潢池盗弄兵。静沼何妨无事饮，幽寻聊记所居名。千山倒影湖新复，两洞潜珍景旋生。纪事还须武陵笔，亭成唯拟看题荣。
戏题斗促织
作者：张维
朝代：明

自离草莽得登堂，贤主恩优念不忘。饱食瓮城常养锐，怒临沙堑敢摧强。敌声夜振须仍奋，壮气秋高齿渐长。眼底孽馀平剪后，功成谁复论青黄。
蛙
作者：张维
朝代：明

熟梅天气雨初收，何处蛙声隔水楼。鼓吹翻嫌惊好梦，公私谁为乱閒愁。薰风候已违花信，碧草凉应动麦秋。赤鲤闻雷争变化，尔能烧尾跃云不。
蝇
作者：张维
朝代：明

呼朋引类竞纷然，入我房栊扰昼眠。鼓翼有声喧耳畔，侧身无赖簇眉边。频惊栩栩南柯兴，始信营营止棘篇。挥汗未能操咏笔，任他长剑逐堂前。
鹦鹉
作者：张维
朝代：明

憔悴君家历岁年，翠襟蒙宠自须怜。能言肯信真如凤，钩喙应知不类鸢。千里云山迷陇树，几回魂梦绕秦川。稻粱未必虚朝夕，直为樊笼一惘然。
游龙门山·其一
作者：张维世
朝代：明
体裁：五言律诗

蹑蹻登台处，河流瞰夕晖。到窗山树断，拂槛浪花飞。冷傍鱼龙窟，春浮鹳雀矶。偶来清兴惬，聊尔一忘机。
游龙门山·其二
作者：张维世
朝代：明
体裁：五言律诗

耸身凌绝阁，回首倚云隈。虚栈连峰起，危栏傍水开。阁疑飞鸟到，人是泛槎来。欲济思舟楫，多君有异才。
归家
作者：张维斗
朝代：明

趱日归来习隐禅，观看蓝沈映云笺。羞将墨绶铜符梦，搅破苍林白石眠。梧际鸟吟蝉和语，窗前竹荫月斜穿。钟山移檄应难到，此地栽花浓欲然。
运河舟中即事
作者：张维斗
朝代：明

篷底昏昏蝶梦醒，河流方驶正扬舲。树遥萦盼烟笼湿，鱼贱争餐水带腥。魏阙忍忘头半白，吴山将近眼先青。芒鞋欲踏川原上，孰是江南处士星。
雨中同周建岐祝奉宇步秦氏园
作者：张维斗
朝代：明

新水荡行舟，朦胧云树幽。诗吟蜡屐雨，竹响画廊秋。冷艳墙边发，奇香天际流。园丁何处问，寂寂锁重楼。
万寿节早朝
作者：张维新
朝代：明
体裁：五言律诗

六位龙飞日，千官虎拜年。嵩呼闻汉殿，华祝戴尧天。綵仗清霜肃，金炉紫雾连。不才班侍从，踧踖冕旒前。
元台观
作者：张维新
朝代：明
体裁：七言绝句

西入缑山访大还，丹崖缥缈碧云间。坐来忽有凌空想，鸟自高飞人自閒。
少林寺
作者：张维新
朝代：明
体裁：七言律诗

蹑屐名山若有期，秋霖忽霁万峰奇。慈云初结昙花蕊，甘露低垂祗树枝。上界钟鸣僧定后，西山日落鸟归时。一尘不到禅关掩，何处风翻贝叶飞。
日观峰
作者：张维新
朝代：明
体裁：七言绝句

孤峰雄峙望岧峣，半夜扶筇入绛霄。坐久天鸡才一唱，曦轮忽驾海门潮。
龙峪
作者：张维新
朝代：明
体裁：七言绝句

何处苍鳞卧石矶，寒崖六月雪花飞。绛庭金阙非人世，万仞长风一振衣。
乾宁八景 其一 卫河秋涨
作者：张缙
朝代：明

长河积雨晓弥漫，却爱轻风引碧澜。会得邹人柯氏意，庄生幻语不须看，
乾宁八景 其七 范桥古渡
作者：张缙
朝代：明

雨歇飞虹影半天，微茫树树接村烟。孤身向晚人争渡，立近沙头语正喧。
乾宁八景 其三 驿亭甘井
作者：张缙
朝代：明

谁开古井驿亭中，百尺曾闻海眼通。六月行人汗如雨，辘轳清响下梧桐。
乾宁八景 其二 西泺渔樵
作者：张缙
朝代：明

水国禾生秋雨馀，家家生计在樵渔。短镰刈得干芦荻，乞火船头煮白鱼。
乾宁八景 其五 丰台夕照
作者：张缙
朝代：明

寂寞荒台夕照边，居人犹自说丰年。太平气象何曾减，禾黍芃芃满大田。
乾宁八景 其八 龙祠神应
作者：张缙
朝代：明

岁时奉祠不可违，栋宇辉煌照石矶。三尺甘霖随处是，满城士庶送龙归。
乾宁八景 其六 洪寺晓钟
作者：张缙
朝代：明

残月疏星曙渐分，华鲸乡处隔松云。旅途惊断行人梦，野店鸡声次第闻。
乾宁八景 其四 神堤烟柳
作者：张缙
朝代：明

河防未就竟沉渊，谁识当年令尹贤。惟有春风祠下柳，翠眉长为锁寒烟。
乾宁八景·卫河秋涨
作者：张缙
朝代：明

长河积雨晓弥漫，却爱轻风引碧澜。会得邹人柯氏意，庄生幻语不须看，水国禾生秋雨馀，家家生计在樵渔。短镰刈得干芦荻，乞火船头煮白鱼。谁开古井驿亭中，百尺曾闻海眼通。六月行人汗如雨，辘轳清响下梧桐。河防未就竟沉渊，谁识当年令尹贤。惟有春风祠下柳，翠眉长为锁寒烟。寂寞荒台夕照边，居人犹自说丰年。太平气象何曾减，禾黍芃芃满大田。残月疏星曙渐分，华鲸乡处隔松云。旅途惊断行人梦，野店鸡声次第闻。雨歇飞虹影半天，微茫树树接村烟。孤身向晚人争渡，立近沙头语正喧。岁时奉祠不可违，栋宇辉煌照石矶。三尺甘霖随处是，满城士庶送龙归。
赞冯受辅
作者：张缙
朝代：明
体裁：七言律诗

封章入奏达宸旒，番戍诸军已获休。倭备暂须勤哨夜，獠乡无复苦防秋。弓橐甲卷烽烟息，水种泥耘子粒收。从此海南无个事，感君高致尽歌讴。
读求贤诏恭纪
作者：张缵曾
朝代：明

珰焰弥天震九阍，剪除榛棘扫乾坤。百年养士思先帝，一诏求贤拜至尊。臣本草茅常引领，人非木石尽衔恩。鱼盐版筑风云气，洒涕重招楚泽魂。
临洛水
作者：张美含
朝代：明
体裁：五言律诗

苦被流莺唤，樽开洛水边。长帆谁落后，短棹共争先。红绽岩花嫩，绿垂径柳鲜。临流不惜醉，惟少杖头钱。
伊阙石洞
作者：张美含
朝代：明
体裁：五言律诗

何代辟伊阙，年深古树芊。两山分峭壁，一水下平川。桂棹烟中境，昙花洞里天。临风襟抱阔，石岸试温泉。
伊阙神功
作者：张美含
朝代：明
体裁：七言绝句

凿破苍山水径通，决排两岸古今雄。泛舟驱马中天地，览胜何人颂禹功。
北邙行
作者：张美含
朝代：明
体裁：古风

行行上北邙，山抱蟠龙势。冈坂多崎岖，荆榛渺无际。古冢何累累，新冢无虚地。洛阳千万家，丧车晓相继。绋翣转长杨，霜风杂鼓吹。大暮不复晨，原野愁云蔽。黄金积金谷，难挽流光逝。独怜尘海客，不道身如寄。送葬还城郭，营营起甲第。达矣雍门周，一言可垂涕。
渡伊水
作者：张美含
朝代：明
体裁：五言排律

行行伊水滨，露冷断芳尘。马疾山迎我，船开岸别人。涛声归石洞，佛影落云津。千古双峰峙，九秋一雁宾。悬崖栖薜荔，狭径转嶙峋。欲问村中酒，寒砧动四邻。
邙坂云林
作者：张美含
朝代：明
体裁：五言律诗

邙坂郁嶙峋，来龙远隔秦。霞光通太室，翠色映天津。猿啸千峰月，鹤鸣万籁春。凭高俯城市，烟雨净芳尘。
邙坂陵丘
作者：张美含
朝代：明
体裁：七言绝句

雾断崇冈暝不开，陵丘错落入荒苔。行人莫问山前道，古木猿声彻夜哀。
三忠祠诗次韵淮阴方太守 其一 诸葛武侯
作者：张羽
朝代：明
体裁：七言律诗

驱驰曾喜出南阳，鱼水犹怀聚一堂。拜表宫中无故主，坠星原上漫垂杨。三年后死功须定，百务劳生敌解量。莫恨马曹终窃据，荆徐不得失云长。
三忠祠诗次韵淮阴方太守 其三 文丞相
作者：张羽
朝代：明
体裁：七言律诗

秋日文山冢树苍，旧君报死亦寻常。群疑未白亡元日，万里犹归侍帝傍。东海无家兵已尽，南冠不免死犹光。燕京祠庙灵风急，社鼓神鸦满夕阳。
三忠祠诗次韵淮阴方太守 其二 岳武穆王
作者：张羽
朝代：明
体裁：七言律诗

岳王旌帜眼中空，精爽褒公与鄂公。万里山河闻叱咤，千年庙貌识英雄。犹看汗马回生气，须到黄龙立战功。谁诵辨诬成浩叹，两宫哀怨更难终。
三忠祠诗次韵淮阴方太守·诸葛武侯
作者：张羽
朝代：明

驱驰曾喜出南阳，鱼水犹怀聚一堂。拜表宫中无故主，坠星原上漫垂杨。三年后死功须定，百务劳生敌解量。莫恨马曹终窃据，荆徐不得失云长。岳王旌帜眼中空，精爽褒公与鄂公。万里山河闻叱咤，千年庙貌识英雄。犹看汗马回生气，须到黄龙立战功。谁诵辨诬成浩叹，两宫哀怨更难终。秋日文山冢树苍，旧君报死亦寻常。群疑未白亡元日，万里犹归侍帝傍。东海无家兵已尽，南冠不免死犹光。燕京祠庙灵风急，社鼓神鸦满夕阳。
三月三日期黄许二山人游览不至因寄
作者：张羽
朝代：明
体裁：古风

曜灵无停机，四序互相更。惟有暮春节，在昔重其名。姬旦城洛邑，多士方来并。羽觞随流波，逸诗存遗声。秦王临河曲，高会列簪缨。金人奉长剑，夷夏俱来盟。伟哉霸王业，小人非所营。独爱晋诸贤，流风有余清。亭前列茂树，修竹荫峥嵘。幽兰文绿坂，清湍左右鸣。济济少长集，鲜鲜春服明。中有王与谢，文华冠群英。缘坻玩流转，列坐无所争。觞来不复停，篇翰随意成。一醉达天和，旷然遗死生。俯仰宇宙间，何物累其情。我欲效斯人，兹晨且游行。如何千金诺，翻自意所轻。叹去愁方结，望来念徒萦。良游诚难遇，默默掩柴荆。
三江口望京阙
作者：张羽
朝代：明
体裁：古风

凋年赴陵邑，稚景怀京阙。引领鳷鹊观，言旋桃李月。绿芜满芳甸，青山丽佳节。沙气已含春，柳意方辞雪。征夫方迩止，同心仍阻绝。逃空庶无遗，赏胜聊自悦。吾其和天倪，将从庄生说。
上饶南岩寺漫题
作者：张羽
朝代：明

南岩万古灵，北户向幽扃。缘洞逢三殿，窥空逗七星。泉疑鸣锡处，石带补天形。不共山僧语，还看是武陵。禅宫作意留，来隔几峰求。洞覆檐牙过，云依佛面浮。栖真迷白鹿，驻景忆丹邱。岁晚输樵者，长歌任此游。
上饶南岩寺漫题·其一
作者：张羽
朝代：明
体裁：五言律诗

南岩万古灵，北户向幽扃。缘洞逢三殿，窥空逗七星。泉疑鸣锡处，石带补天形。不共山僧语，还看是武陵。
上饶南岩寺漫题·其二
作者：张羽
朝代：明
体裁：五言律诗

禅宫作意留，来隔几峰求。洞覆檐牙过，云依佛面浮。栖真迷白鹿，驻景忆丹邱。岁晚输樵者，长歌任此游。
下菰城
作者：张羽
朝代：明
体裁：古风

迢迢下菰城，乃在衡山址。卜筑自何人，云是楚公子。连峰负崇墉，重皞抱溪水。得非蒸土成，讵乃久不圯。衢路化为田，睥睨犹可指。牛羊恣来牧，狐兔穴不起。想当豪贵时，宾客盛莫比。高门游侠窟，诸侯交贽礼。剑佩纷相摩，杂沓曳珠履。荣华不可常，零落今如此。岂徒雍门琴，独下田文泪。
下菰长烟
作者：张羽
朝代：明
体裁：古风

坡陀废垒青山侧，至今传是春申宅。三千剑客化为尘，蔓草荒烟但萧瑟。停舟吊古望眼迷，平沙漠漠斜阳低。荒凉茅屋樵径小，惟有古木寒鸦啼。
与学子沈集画并题
作者：张羽
朝代：明
体裁：五言律诗

笔砚随人老，云山发□新。昔心期后世，余习自前身。石埭残沙晓，茅檐古木春。卜居能有此，甘与白鸥邻。
与徐德望写扇上
作者：张羽
朝代：明
体裁：古风

南州高士忽相见，求我为画白团扇。戏拈秃笔扫云山，顷刻终南眼中见。昨夜西风起天末，坐使清凉夺炎热。劝君此扇莫弃捐，不用留取待明年。
与陈百一押韵儗作闺怨
作者：张羽
朝代：明
体裁：七言律诗

孤房独夜冷凄凄，睡起眉纤偃月低。数过佳期憎报鹊，唤回好梦怪邻鸡。红颜独压娇娥伴，薄命翻为荡子妻。憔悴捣衣君莫念，砧声应不到辽西。
丘大卿天柱峰图
作者：张羽
朝代：明
体裁：古风

昔闻安期生，飘飖入秦京。上书三月初报罢，拂袖去作蓬莱行。却笑叔孙通，俯仰咸阳城。长生亦何补，身后留空名。何似长安少年客，天柱峰头煮白石。朝辞猿鹤下云中，暮逐夔龙侍君侧。绣衣乘骢马，蹀躞台城下。爱道心不忘，归来坐清夜。太平天子亲斋祭，新擢祠官捧圭币。紫坛醮火晓如星，独着衮衣朝上帝。翻思旧隐地，石室生青苔。来时壁上苍龙剑，七星剥落空尘埃。丹砂不复化，萝衣谁更裁。人生穷达会有命，何须千岁如婴孩。草衣木食苦复苦，王乔偓佺安在哉！寄语空山旧泉石，不须为我生悲哀。功名倘遂乞身愿，万里青天骑鹤来。
东园报杏花未开
作者：张羽
朝代：明
体裁：七言绝句

芳葩未拆避春寒，日日烦君绕画阑。莫是主家曾见惯，含情欲待外人看。
东楼夜集
作者：张羽
朝代：明
体裁：七言绝句

秋尽江南访隐沦，江南风物总宜人。洞庭橘缀山头锦，笠泽鱼抛水面银。
东田夜坐次馀姚孙惟献韵
作者：张羽
朝代：明
体裁：七言律诗

晚林分火上篝灯，午醉淹留坐见星。树带鸦栖和月冷，阑扶花睡倚春醒。临池对客看泉溜，问夜停杯数漏声。小憩莫教窗送曙，梦思刚复绕春明。
严州天宁寺
作者：张羽
朝代：明
体裁：七言律诗

水南石上天宁寺，春尽移舟偶自登。烟树雾花犹病眼，洞云崖月独閒僧。楼高百里山皆出，江近诸川泻欲腾。谁许宦游誇胜览，凤城宫阙百忧并。
严州天宁寺留别贯上人
作者：张羽
朝代：明
体裁：七言律诗

萧邱兰若昔相从，仙露明珠近再逢。深院焚香迎玉节，上方披闼挹金容。重来似忆身前事，久住那惊饭过钟。更欲远依方外去，凭君先记寺门松。
严州新春用林南川郡博韵
作者：张羽
朝代：明
体裁：五言律诗

春到无多日，孤舟细雨来。近郊微见麦，隔水忽看梅。冻雪宵灯约，残更晓角催。新年犹旅食，未试豹烧胎。
严陵晓发次夏严州汝梅韵三首
作者：张羽
朝代：明

官舟夜并越溪行，已判青春付客程。出嶂渐分严濑晓，听钟新识建山晴。东来白雪明江县，北望红云拥帝城。三辅未应愁远适，汉庭须亦试萧生。承恩谁赋内前行，远客来频识水程。一鸟波间閒上下，数峰天外忽阴晴。山林不解南风曲，裘马犹矜北斗城。莫向春明门外别，大梁宾客望班生。春阴强作问耕行，出淖犹堪载酒程。每厌蜃楼乘海暗，定知爝火忌天晴。山阳地湿茅穿径，雪后江高水到城。病怯官忙无暇日，铜章错忆绿纹生。
严陵晓发次夏严州汝梅韵三首·其一
作者：张羽
朝代：明
体裁：七言律诗

官舟夜并越溪行，已判青春付客程。出嶂渐分严濑晓，听钟新识建山晴。东来白雪明江县，北望红云拥帝城。三辅未应愁远适，汉庭须亦试萧生。
严陵晓发次夏严州汝梅韵三首·其三
作者：张羽
朝代：明
体裁：七言律诗

春阴强作问耕行，出淖犹堪载酒程。每厌蜃楼乘海暗，定知爝火忌天晴。山阳地湿茅穿径，雪后江高水到城。病怯官忙无暇日，铜章错忆绿纹生。
严陵晓发次夏严州汝梅韵三首·其二
作者：张羽
朝代：明
体裁：七言律诗

承恩谁赋内前行，远客来频识水程。一鸟波间閒上下，数峰天外忽阴晴。山林不解南风曲，裘马犹矜北斗城。莫向春明门外别，大梁宾客望班生。
严陵晚泊柬同游诸公
作者：张羽
朝代：明
体裁：七言律诗

客怀何处寄秋城，欲与长沙吊屈平。江上逢人皆社约，舟中见树问山名。烟波日静鱼龙晚，霜月天高杞菊清。暂共建昌祠下泊，上方钟磬夜分明。
严陵舟中值雪次林缉熙韵
作者：张羽
朝代：明
体裁：五言律诗

雪花交白日，又共守庚申。兴助乘舟客，愁添失路人。陇梅犹迟煖，塞草未知春。村酒温新火，长年语自亲。
中山道中
作者：张羽
朝代：明
体裁：五言律诗

二月中山道，风尘障早行。病思千日酒，懒拂众人情。客夜便投寺，兵时喜到城。使君方谢事，怜尔县官迎。
中秋次柴墟先生韵二绝
作者：张羽
朝代：明

卯岁离乡历丙辰，无端归计只逡巡。长安亦有江门月，今夜清光冷照人。好怀对客醉佳辰，频教家儿数酒巡。欲去且看花上月，秋光深处易留人。
中秋次柴墟先生韵二绝·其一
作者：张羽
朝代：明
体裁：七言绝句

卯岁离乡历丙辰，无端归计只逡巡。长安亦有江门月，今夜清光冷照人。
中秋次柴墟先生韵二绝·其二
作者：张羽
朝代：明
体裁：七言绝句

好怀对客醉佳辰，频教家儿数酒巡。欲去且看花上月，秋光深处易留人。
临城路见雪
作者：张羽
朝代：明
体裁：五言律诗

行过南徐路，离家是几时。乡寒衣渐薄，计日驿争驰。老雪迎车舞，终风直面吹。狐潜应有迹，鸷鸟莫啼饥。
九峰北潭二老同日报罢
作者：张羽
朝代：明
体裁：古风

九峰高凌云，北潭清彻底。我游遍京洛，寓目惟有此。峰高更无邻，小草不成美。潭清足空洞，鉴见众形秽。阴霾忽朝暗，风浪兼时起。众人恐波及，吾心恒仰止。杨家侈冰山，奉高空沼沚。云开潦水尽，万古此流峙。
九日登道场山同吴逸人赋
作者：张羽
朝代：明
体裁：七言律诗

忽惊九日当今日，同在他乡望故乡。百里山河天尽处，万家城郭水中央。帷间风动闻灵语，寺里林疏见佛香。不是避喧来此地，无妨览胜到斜阳。
九日过东园
作者：张羽
朝代：明

家居白日长，学圃亦何妨。延客开芳径，留僧置净床。夜灯山顶寺，寒灶竹间房。休沐惟来此，尘情得暂忘。云日弄秋晖，玄斋坐掩扉。草芳寒蝶恋，竹静午禽啼。雅会便诗侣，闲行称道衣。若教邻近住，争遣往来稀。
九日过东园·其一
作者：张羽
朝代：明
体裁：五言律诗

家居白日长，学圃亦何妨。延客开芳径，留僧置净床。夜灯山顶寺，寒灶竹间房。休沐惟来此，尘情得暂忘。
九日过东园·其二
作者：张羽
朝代：明
体裁：五言律诗

云日弄秋晖，玄斋坐掩扉。草芳寒蝶恋，竹静午禽啼。雅会便诗侣，闲行称道衣。若教邻近住，争遣往来稀。
乡居用八弟鹄举诗韵聊述
作者：张羽
朝代：明

东风近浦送渔歌，澌尽平溪漫绿波。野望独便吟处远，春寒犹较病来多。閒看稚子排新局，醉傍村翁藉软莎。迟暮未成投老计，巢鸠聊寄北山阿。幽居底事动长歌，老大心知感逝波。花外枯桑争日永，镜中华发逗春多。薄田绕舍差宜黍，小径缘村漫掩莎。何处冥鸿飞正远，更看鸾凤竞巢阿。
乡居用八弟鹄举诗韵聊述·其一
作者：张羽
朝代：明
体裁：七言律诗

东风近浦送渔歌，澌尽平溪漫绿波。野望独便吟处远，春寒犹较病来多。閒看稚子排新局，醉傍村翁藉软莎。迟暮未成投老计，巢鸠聊寄北山阿。
乡居用八弟鹄举诗韵聊述·其二
作者：张羽
朝代：明
体裁：七言律诗

幽居底事动长歌，老大心知感逝波。花外枯桑争日永，镜中华发逗春多。薄田绕舍差宜黍，小径缘村漫掩莎。何处冥鸿飞正远，更看鸾凤竞巢阿。
于书簏中得吹台所寄诗遗稿
作者：张羽
朝代：明
体裁：古风

拂尘启弊箧，忽览故人诗。抚迹疑若存，惊逝杳难追。忆昔吴苑游，文采众所推。名谈析妙理，华襟吐芳词。子时侨城北，高斋临清池。焚兰延佳月，对酒弹清丝。谁云兹夕欢，乃为千载期。冥漠游魂远，凄凉亲翰遗。墨尘尚流馥，纸弊犹含滋。玩此涂洒泽，想君哦咏时。华章未及报，厚意良已亏。收竟一长恸，林风响余悲。想当写寄日，兹感君讵知。
云山图
作者：张羽
朝代：明
体裁：古风

山气寂巳晦，川寒敛如夕。沈沈绿树多，隐隐千峰出。碧岭蔼烟华，寒泉散石脉。高阁出林端，古径稀人迹。玩图心已澄，对景情踰适。感彼岩栖人，终朝自幽寂。
云山图
作者：张羽
朝代：明
体裁：七言绝句

薜荔花开僧舍闲，佛香时列竹窗间。朝来小试南唐墨，写得溪南数叠山。
云山图
作者：张羽
朝代：明
体裁：古风

青山青青白云白，一尺小溪千里客。扁舟舣岸不见人，鸡声何处秦人宅。桃花流水春鳞鳞，不识人间有战尘。待得紫芝如掌大，归来闲作太平民。
五级峰
作者：张羽
朝代：明
体裁：五言律诗

灵山空自灵，庐岳远相形。五级通寥廓，诸天隔杳冥。风烟孤客去，木叶九秋零。落日南岩静，僧閒自诵经。
人日次韵李崆峒
作者：张羽
朝代：明
体裁：五言律诗

几日关人事，阴风黯鼓鼙。谍回闻野战，斋卧匝邻啼。积雪冥鸿远，轻阳太白低。元戎频送捷，有待颂淮西。
仲春游望
作者：张羽
朝代：明
体裁：七言律诗

春来结伴共闲行，此日山川色更明。望里楼台多见柳，静中阡陌但闻莺。江泬色带王孙恨，蜀魄吟伤帝子情。莫道韶华镇长在，落花看已满东城。
仲穆著色兰二首·其一
作者：张羽
朝代：明
体裁：五言绝句

芳草碧萋萋，思君澧水西。盈盈叶上露，似欲向人啼。
仲穆著色兰二首·其二
作者：张羽
朝代：明
体裁：五言绝句

鸾舆去不返，风雨湘江曲。芳草独无情，还如裙带绿。
任城太白楼
作者：张羽
朝代：明
体裁：七言律诗

山城烟柳护春寒，太白楼前送晓看。故冢生愁虚采石，旧恩和醉对金銮。登临有兴妨多病，流落难逢笑冗官。莫信江湖轻远适，凭高我亦望长安。
何楷读书堂
作者：张羽
朝代：明
体裁：古风

整棹泛澄湖，春物畅我怀。前登何山岭，短策穷萦回。晋代有高人，结屋临涧隈。至今读书地，石磴不生苔。幽踪去已久，遗构安在哉。山僧依胜迹，下结莲花台。乱来各飘荡，龙象亦倾颓。乃知兴坏理，道俗俱可哀。清风动岩壑，松声四山来。只疑斯人存，遗韵尚徘徊。我欲招其魂，举目但蒿莱。临觞聊一酹，惆怅愧高才。
余将军篆书拓本歌（即忠襄公阙也）
作者：张羽
朝代：明
体裁：古风

余将军，守舒州。舒州之城大如砺，长江西来绕城流。贼船如云压城破，将军提剑城头坐。剑未动，虏已奔，鲸鲵蔽江江为浑。孤军六年二百战，王师不来城自存。无兵犹足战，无食安可支？岂无爱妾与爱马，杀之不解壮士饥。力尽矢竭将奚为？仓皇絺舌骂不已。义士千人同日死，只今还有尽忠池，碧血清泠化为水。将军持节东州时，作此篆书形崛奇。妙墨已随神物化，好事当时临得之。虽非其真意独在，垂金屈玉蟠蛟螭。我拜重是忠臣迹，秦相虽古其人非。呜呼！将军此书配者谁？请君摩取浯溪石上中兴碑。
余扁所寓山堂为清晏盖摘右军帖中语也蜀山隐君为书三大字刻着楣间林壑增胜因而成咏
作者：张羽
朝代：明
体裁：古风

少年未识事，冠带逐时流。一悟名为妄，悠然返林丘。假此精舍居，萧条岩径幽。竹树共清密，川涧屡环周。高峰延新旭，华栋鸣晨鸠。晞发东轩下，群书散不收。嘉名余始制，妙翰若云浮。况有同心友，觞咏接绸缪。始来适朱夏，今已踰素秋。谬处山水宅，惭非仁知俦。耽玩昧出处，栖泊愧淹留。诚知非吾庐，且得性所求。
使节荣行代储柴墟作赠焦宗伯分韵开字排律
作者：张羽
朝代：明
体裁：五言排律

瑞日氛烟静，祥春淑气来。苍龙随警跸，丹凤舞蓬莱。道泰诸灵协，仁同一视该。履端均朔裔，布泽到寒荄。玉牒分藩盛，金縢册典开。眷言怀睦族，简命重抡才。宗伯三朝旧，时名两制魁。诵诗元浩瀚，束带久徘徊。染翰终投笔，和羹待作梅。九迁跻鼎鼐，三锡贲泉台。诏借皇华节，恩看宰木培。遗羹翻谢颖，建钺众多裴。野水星槎度，沙堤昼锦回。泌清同照耀，岳峙藉崔嵬。鹤垄焚鸾诰，龙章动蝶灰。币陈中帑绮，尊注大官醅。湛露沾封草，需云覆奠杯。宠华词客赋，燕醉里人陪。令子休歌棘，先公旧植槐。乡游花正好，国计驿还催。咨度行须遍，诗篇定易裁。归囊发大雅，愿儗赞康哉。
保公岩
作者：张羽
朝代：明
体裁：五言绝句

青苔满石龛，隐隐砌趺迹。想见夜禅深，岩前雨花积。
倪元镇画竹沈御史所藏
作者：张羽
朝代：明
体裁：古风

云林之子有仙骨，平生好洁如好色。纷纷浊士等虫沙，呜呼瓒也何由得。忆昔常登清掞堂，鹊尾炉爇龙涎香。绍京妙墨僧繇画，示我不啻千明榼。人间万事如飞电，洗玉池空人不见。季子城东土一抔，何人为著黔娄传。绣衣使者骑青骢，曾听《竹枝》湘水东。归来见此若梦寐，巴陵洞庭生眼中。江湖豪翰今零落，君得此图良勿薄。愧我题诗忆故人，黄鹤何年下廖廓。
偶咏一首
作者：张羽
朝代：明
体裁：古风

天寒院自幽，客散人逾独。呼儿掩书罢，步庭玩苔绿。非怀高世心，为爱山中宿。
僧斋寒夜二首
作者：张羽
朝代：明

上方台殿驻余晖，露下烟寒独掩扉。山木萧条啼鸟歇，道门清净俗人稀。钟兼远籁回乡梦，雁带新凉到客衣。拟结许询同下榻，自怜幽兴每相违。山馆萧条寝复兴，经声遥出最高层。客愁无伴依童子，禅学多难忆古僧。阶下鸣蛩沿定石，竹间栖鸽避悬灯。远游亦有幽栖志，拟绝尘缘老未能。
僧斋寒夜二首·其一
作者：张羽
朝代：明
体裁：七言律诗

上方台殿驻余晖，露下烟寒独掩扉。山木萧条啼鸟歇，道门清净俗人稀。钟兼远籁回乡梦，雁带新凉到客衣。拟结许询同下榻，自怜幽兴每相违。
僧斋寒夜二首·其二
作者：张羽
朝代：明
体裁：七言律诗

山馆萧条寝复兴，经声遥出最高层。客愁无伴依童子，禅学多难忆古僧。阶下鸣蛩沿定石，竹间栖鸽避悬灯。远游亦有幽栖志，拟绝尘缘老未能。
元夕值雨
作者：张羽
朝代：明
体裁：古风

严地弛宵柝，游宴乐芳年。焉知向此夕，寒雨暗晴川。佳盟坐成阻，清觞谁共传。华灯淡无光，歌管寂不喧。千门火市散，九衢人迹捐。弗见心所爱，值此独凄然。
元夕钱塘怀古
作者：张羽
朝代：明
体裁：五言排律

闻说萧朝事，今宵昼日同。都人丹阙下，天子彩楼中。灯焰千枝月，衣香百和风。坠钿随步拾，游骑彻明通。节物长年在，豪华逝水空。无因见遗老，重问古行宫。
元夜奉次篁墩先生韵
作者：张羽
朝代：明
体裁：七言律诗

今雨相逢是上元，一樽残漏未辞烦。醉眸归送鳌山尽，离思春憎锦瑟繁。北斗高居县夜直，南山孤兴倚秋园。十年曾是西庄旧，图卷依稀忆赠言。
元日喜雪怀方员外以常
作者：张羽
朝代：明
体裁：古风

片片逐年来，皎色映楼台。坠花惊爆竹，落素湿香梅。绕林春宴罢，扑马早朝回。应知洛中客，高扉徒自开。
元日晓祀
作者：张羽
朝代：明
体裁：五言排律

皇明严祀典，大孝极尊亲。太室躬临祼，先陵复遣臣。九重颁命晓，一节渡江春。丰沛真王地，枌榆旧社民。骏奔祗事早，斋宿省躬频。殿阙风云盛，楸梧雨露新。陈兵森虎豹，清道表麒麟。列岫天垂障，长淮地涌绅。潜光腾白璧，盛德琢苍珉。闭匠嗟秦侈，除瘐识汉仁。玄堂存秘器，玉座仰清尘。亿载灵如在，元正礼再申。加笾时物备，奉俎大牲陈。祝嘏传多祚，余膰及众宾。献酬神惠浃，醉饱圣恩均。风雪催归盖，江湖恋帝宸。大郊期不远，言迈敢逡巡。
元日试笔写似吴黄二友
作者：张羽
朝代：明
体裁：七言律诗

草绿南原裛晓尘，冰开池色动龙鳞。天边北斗回今日，江上东风似故人。莫忆往时悲往事，且将新句荅新春。余生愿见升平日，长对青樽寿老亲。
六一泉
作者：张羽
朝代：明
体裁：五言绝句

醉翁去已久，废寺泉流圃。朝来春雨深，照见山鸡舞。
兰室五咏 其一 香
作者：张羽
朝代：明
体裁：五言绝句

杂麝犹能别，兼风更不分。静时还自得，觅处却无闻。
兰室五咏 其三 芽
作者：张羽
朝代：明
体裁：五言绝句

冒土红初茁，缘池绿渐萦。道人偏爱惜，不敢下阶行。
兰室五咏 其二 根
作者：张羽
朝代：明
体裁：五言绝句

秋风凋绿艳，芳气生来歇。但使本根在，宁愁萧艾没。
兰室五咏 其五 花
作者：张羽
朝代：明

能白更兼黄，无人尔自芳。寸心无不大，容得许多香。
兰室五咏 其四 叶
作者：张羽
朝代：明
体裁：五言绝句

泛露光偏乱，含风影自斜。俗人那解此，看叶胜看花。
兰室五咏·香
作者：张羽
朝代：明

杂麝犹能别，兼风更不分。静时还自得，觅处却无闻。秋风凋绿艳，芳气生来歇。但使本根在，宁愁萧艾没。冒土红初茁，缘池绿渐萦。道人偏爱惜，不敢下阶行。泛露光偏乱，含风影自斜。俗人那解此，看叶胜看花。能白更兼黄，无人尔自芳。寸心无不大，容得许多香。
再题廷晖山水
作者：张羽
朝代：明
体裁：古风

近代丹青谁第一，精绝独数吴兴胡。魏公家传《摘瓜图》，将军妙笔绝代无。年深粉墨纷模糊，公命胡也全其污。鸥波亭前山满湖，宾客不来人迹疏。以手画肚私传摹，归来三日神始苏。下笔直与前人俱。今人不见古人画，古画自与今人殊。呜呼！眼前不复见此物，吾与购之千明珠。
写怀
作者：张羽
朝代：明
体裁：五言律诗

心上无俗事，禅余只好吟。命穷甘白屋，身健直黄金。世路剑关险，侯门沧海深。虚名何必尚，吾志在山林。
写生碧桃花歌
作者：张羽
朝代：明

少年惯作看花客，陌上桃花总相识。春风似向此中偏，一种花开百般色。只爱深红更残红，君家此本更不同。枝上白云吹不散，阶前明月照疑空。一从一衡根各别，香上斜封愁欲折。画筵红烛人半醉，忽见此花惊是雪。武陵秦人那得知，河阳满县徒尔为。当时东风千树锦，未比君家琼树枝。翠禽飞来嗟易见，粉蝶栖时难可辨。红妆美女娇如花，着向花间应掩面。花今正开莺乱啼，酒醒拈笔为君题。羡君兄弟如虹霓，豪饮不愁花下迷。玉壶清酒金偏提，？筝琵琶羌管齐。走觅桥西旧酒伴，莫待风雨花成泥。
写生碧桃花歌
作者：张羽
朝代：明
体裁：古风

少年惯作看花客，陌上桃花总相识。春风似向此中偏，一种花开百般色。只爱深红更残红，君家此本更不同。枝上白云吹不散，阶前明月照疑空。一从一衡根各别，香上斜封愁欲折。画筵红烛人半醉，忽见此花惊是雪。武陵秦人那得知，河阳满县徒尔为。当时东风千树锦，未比君家琼树枝。翠禽飞来嗟易见，粉蝶栖时难可辨。红妆美女娇如花，着向花间应掩面。花今正开莺乱啼，酒醒拈笔为君题。羡君兄弟如虹霓，豪饮不愁花下迷。玉壶清酒金偏提，�筝琵琶羌管齐。走觅桥西旧酒伴，莫待风雨花成泥。
凉夜
作者：张羽
朝代：明
体裁：五言律诗

金气已呈秋，新凉入梦幽。闺人砧欲动，侍女扇将收。玉露清瑶簟，银河绕画楼。更怜今夜月，隐隐树西头。
凤阳使还
作者：张羽
朝代：明
体裁：七言律诗

拜陵初罢雪云晴，使者南还荷圣灵。马上顿更新旧历，风前重数短长亭。逢人问俗谙伧语，到处寻源验水经。却忆长干桥畔柳，归时应待眼青青。
出使至长沙院中次壁间诗韵
作者：张羽
朝代：明
体裁：五言律诗

野烧明山雪，人烟隔戍墙。九州淹岁晏，群盗剧年荒。警翼频喧树，赪鳞自恋塘。有怀怜贾谊，寂寞赋临湘。
出滇至平夷馆适睹合溪张天益道长留一诗壁间见候次韵为报
作者：张羽
朝代：明
体裁：七言律诗

社里逢君可惠连，华宗分派各江天。千山云树蛮烟隔，五月音书驿使传。诗好总知心独苦，官閒赢得事多便。相期共振埋轮业，犹有豺狼满道边。
刘伶谢安陶潜王羲之像
作者：张羽
朝代：明

鹿车载酒竹间期，不记山妻泣谏时。已识形骸为外物，何须荷锸镇相随。典午风流数谢公，高标自许伯夷同。桓郎跋扈苻郎健，都在尚书雅量中。五儿长大翟妻贤，解绶归来只醉眠。篱下黄花门外柳，秋光不似义熙前。白葛为巾不裹头，兰亭会里最风流。老来忘却观鹅癖，只爱山人许远游。
刘伶谢安陶潜王羲之像·其一
作者：张羽
朝代：明
体裁：七言绝句

鹿车载酒竹间期，不记山妻泣谏时。已识形骸为外物，何须荷锸镇相随。
刘伶谢安陶潜王羲之像·其三
作者：张羽
朝代：明
体裁：七言绝句

五儿长大翟妻贤，解绶归来只醉眠。篱下黄花门外柳，秋光不似义熙前。
刘伶谢安陶潜王羲之像·其二
作者：张羽
朝代：明
体裁：七言绝句

典午风流数谢公，高标自许伯夷同。桓郎跋扈苻郎健，都在尚书雅量中。
刘伶谢安陶潜王羲之像·其四
作者：张羽
朝代：明
体裁：七言绝句

白葛为巾不裹头，兰亭会里最风流。老来忘却观鹅癖，只爱山人许远游。
初晴登望
作者：张羽
朝代：明
体裁：古风

兹晨气候佳，淫霖始云歇。举目眺西岑，青翠连城阙。卉木蔼阳和，朝霞互兴没。野杏花新试，谷莺声乍发。岩壑晴色敛，云烟夕霏豁。遇物感时芳，驰思生超忽。心胜景无厌，理存情自达。延咏赋新篇，聊当慰寂蔑。
初至西林喜遇徐幼文
作者：张羽
朝代：明
体裁：古风

与君三秋别，成此一会期。清言美无度，离绪俄相遗。况复在丘园，俱无冠带縻。逶迤下泽游，皎洁艳阳时。桃红媚墟囿，竿绿遍川坻。覆觞申宿恋，开帙问新知。澄怀悟渊泳，脱迹仰冥飞。幸同赏心遇，白首永无违。
别友人
作者：张羽
朝代：明
体裁：五言律诗

残灯明曙鼓，晴铎报春城。月出银河隐，林开鸟雀鸣。故人怜易别，旧事笑难凭。寄语今年去，休忘管鲍情。
别王南原宪副
作者：张羽
朝代：明
体裁：五言律诗

相送曹门道，离情秪自怜。西风吹汴水，南客问吴船。佩剑明秋日，鸣笳入暮天。遥知彩衣乐，犹及桂花前。
十月一日从幸太平门阅武应制
作者：张羽
朝代：明
体裁：五言排律

四海清无战，三农乐有秋。元戎陈虎旅，天子诏貙刘。肃杀遵时令，登临展豫游。江山明组练，海国壮貔貅。旄钺传天语，韬钤禀庙谋。射蛟应小汉，搏兽已卑周。佳气投丹毂，祥风转采斿。武功今已备，文德愿兼修。虚沗金銮客，元才咏大搜。
升山
作者：张羽
朝代：明
体裁：古风

升山横道傍，秀色佳有馀。虽微千仞冈，层峦自萦纡。右军晋高士，曾此眺郊墟。苔径存遗迹，千载没荒芜。想当登临日，俯仰凌八区。放浪形骸外，游目多所娱。惜无登高作，俪彼兰亭书。我思见其人，临风一踌躇。
午日偶题吊屈原
作者：张羽
朝代：明
体裁：七言律诗

沈湘何许太凄其，愁绝中流竞两旂。郢俗狂犹投角黍，骚魂醒欲扈江蓠。九歌天外忧空切，五日人间吊不知。贾谊少年徒解赋，霸陵无事漫兴悲。
县令罗公初导新河邀与小泛因呈同游诸公寓规劝之意得诗八绝
作者：张羽
朝代：明

日晚仙舟出远林，南风时共解烦襟。行人要识蒙恩泽，得与新河流水深。官河晴雨纪巡游，茂宰新怀洚水忧。犹有欢声传道里，城中下令缓征求。海榴花过绿成林，试折残枝露湿襟。莫惜飘红低著地，玉颜正少主恩深。农时得共问耕游，只有村翁不识忧。为语城中官府好，近来恶吏不需求。官舟箫鼓竞遥林，倚醉波间一散襟。九夏风光千日酒，君恩翻觉暇中深。斋休诗健足清游，玉食还同佐邑忧。今日民愁公赋急，晚丝新谷不胜求。晚潮新涨下西林，小泛回时月满襟。昨日市墟多巨浪，使君莫较酒杯深。天闲八骏忆周游，谁解千金破主忧。定是龙媒能万里，涓人骏骨亦先求。
县令罗公初导新河邀与小泛因呈同游诸公寓规劝之意得诗八绝 其二 呈罗尹
作者：张羽
朝代：明
体裁：七言绝句

官河晴雨纪巡游，茂宰新怀洚水忧。犹有欢声传道里，城中下令缓征求。
县令罗公初导新河邀与小泛因呈同游诸公寓规劝之意得诗八绝 其八 呈靳簿
作者：张羽
朝代：明
体裁：七言绝句

天闲八骏忆周游，谁解千金破主忧。定是龙媒能万里，涓人骏骨亦先求。
县令罗公初导新河邀与小泛因呈同游诸公寓规劝之意得诗八绝 其六 呈萧簿
作者：张羽
朝代：明
体裁：七言绝句

斋休诗健足清游，玉食还同佐邑忧。今日民愁公赋急，晚丝新谷不胜求。
县令罗公初导新河邀与小泛因呈同游诸公寓规劝之意得诗八绝 其四 呈杨丞
作者：张羽
朝代：明
体裁：七言绝句

农时得共问耕游，只有村翁不识忧。为语城中官府好，近来恶吏不需求。
县令罗公初导新河邀与小泛因呈同游诸公寓规劝之意得诗八绝·其一
作者：张羽
朝代：明
体裁：七言绝句

日晚仙舟出远林，南风时共解烦襟。行人要识蒙恩泽，得与新河流水深。
县令罗公初导新河邀与小泛因呈同游诸公寓规劝之意得诗八绝·其七
作者：张羽
朝代：明
体裁：七言绝句

晚潮新涨下西林，小泛回时月满襟。昨日市墟多巨浪，使君莫较酒杯深。
县令罗公初导新河邀与小泛因呈同游诸公寓规劝之意得诗八绝·其三
作者：张羽
朝代：明
体裁：七言绝句

海榴花过绿成林，试折残枝露湿襟。莫惜飘红低著地，玉颜正少主恩深。
县令罗公初导新河邀与小泛因呈同游诸公寓规劝之意得诗八绝·其五
作者：张羽
朝代：明
体裁：七言绝句

官舟箫鼓竞遥林，倚醉波间一散襟。九夏风光千日酒，君恩翻觉暇中深。
又
作者：张羽
朝代：明
体裁：古风

少年好繁华，所爱惟桃李。结交轻薄儿，携手日游戏。驱车洛阳陌，风尘为之起。繁华在三春，芳菲正鲜美。秋霜若磬折，漂零此云始。岂知松柏坚，冬夏常如是。回辔舍之去，深入南山址。富贵多留人，且从黄与绮。
双驭图
作者：张羽
朝代：明
体裁：七言绝句

内官妆束样能齐，宛洛春风信马蹄。共说放朝无一事，看花直到夹城西。
取胜亭感旧
作者：张羽
朝代：明
体裁：七言绝句

绿雨微消紫陌尘，湖光冷落似无春。朱门记得曾游处，杨柳青青不见人。
叠前韵
作者：张羽
朝代：明
体裁：七言律诗

树外朱扉映水田，风光端属隐居年。鹤知人意偕童舞，花恋春光学柳眠。当席按歌频寄调，分题倚和动连篇。山灵更识留宾意，会遣飞流作醴泉。
叠韵
作者：张羽
朝代：明
体裁：七言律诗

春归溪口讯舟师，犹悔乡园负宿期。临事我惭程不识，阅人谁是魏无知。闻笳欲下清宵泪，折屐虚怀胜日棋。莫任江湖轻浪迹，食芹曾切尚方思。
古朴树歌
作者：张羽
朝代：明
体裁：古风

山前古木不知年，婆娑黛色上参天。霜柯反足斗龙虎，偃盖倒影鸣蜩蝉。绿叶参差有生意，中间孔穴萃虫蚁。上枝杳杳横苍云，下根落落穿厚地。树傍古庙祀土神，人来酹酒浇树根。但愿神灵长血食，树木与人终古存。村中老人长孙子，自言此树多年纪。忆作儿童上树时，今见根柯已如此。曾经丧乱见太平，几遇斧斤还不死。山僧爱此来诛茅，盘郁苍翠当檐拗。待余六月携床至，卧听南风鸣海涛。
古诗三十二韵奉寄兰室居士袁省掾
作者：张羽
朝代：明
体裁：古风

吴兴袁居士，弱冠为吏师。鹿鹿三十年，起身遭乱离。是时边兵骄，杀人如刈蓍。召吏掾幕府，狼狈不得辞。军门日斩斫，剑戟风差差。虽有幕中宾，俛首莫敢窥。掾曹职虽贱，不畏虎豹姿。论囚不当律，不肯书狱辞。长兴本属土，咫尺为边陲。居人私往来，互市各相资。边吏要功赏，诱敢遭拘累。诏言犯我□，群然送圜扉。将云罪当斩，掾云罪当棰。师律公所守，吏议我所持。此本无辜人，未尝战交绥。死者不可生，安得恣芟夷。不然请杀掾，不能相诡随。钳纸不令署，抗言动旌旗。将威亦少解，往往免为尸。从容抱案下，一军为之危。事过不言功，但言职当为。直声撼大府，加官升左司。归来田野间，婆娑鬓如丝。乱世身独全，家有两孝儿。当时共事人，窜死吁可悲。天道当与善，此语不吾欺。岁久恐埋没，高义无人知。我欲为纪述，传信不传疑。请君细记忆，追录休阙遗。所活几何人，主名复为谁。新春幸缄来，此事匪我私。虽微良史才，要为来者规。
吊贾长沙
作者：张羽
朝代：明
体裁：五言律诗

岁晚长沙路，怀贤吊贾生。翔鸾秋自远，妖鵩夜还鸣。礼乐思周旦，忧疑过屈平。霸陵无日起，湘水至今清。
同安阻雨
作者：张羽
朝代：明
体裁：七言律诗

出旬方到同安郭，水驿春寒懒放船。白浪翻江风愈壮，黑云粘树雨长悬。峰头僧磬惟闻响，沙口渔罾已罢牵。寄语群鸥莫相狎，只今无暇与攀缘。
同王龙湫翟青石游梁园押韵赋诗仍各赋一律
作者：张羽
朝代：明
体裁：七言律诗

官閒几日惜浮生，吊古寻幽燕集成。梁苑有基空梵劫，杜鹃如诉答莺声。上方开霁钟先报，高树迎秋叶尽惊。总为文园愁病在，子虚游望不关情。
听琴
作者：张羽
朝代：明
体裁：古风

嵇康昔疏放，孤桐托奇音。陶潜自旷达，空抚无弦琴。君怀广陵曲，我爱柴桑吟。那能悦俚耳，所贵崇古心。
听老者理琵琶
作者：张羽
朝代：明
体裁：七言绝句

老来弦索久相违，心事虽存指力微。莫更重弹《白翎雀》，如今座上北人稀。
听蝉曲
作者：张羽
朝代：明
体裁：古风

黄莺紫燕寂无喧，新声最好是闻蝉。栖烟初噪如喧籥，吸露才停似断弦。乍向风前闻杳袅，营营嘈嘈鸣不了。断续能牵客梦长，凄凉解动羁愁早。一番蜕脱已身轻，最是居高韵更清。莫道转丸秽壤底，冠騑还比侍臣荣。长乐宫中百鸟静，十二帘开漏方永。忽向上林翻下苑，多少蛾眉倚阑听。隋堤千树柳如烟，无情偏向夕阳天。切切自将亡国恨，凄凄欲共路人言。蝉声到处何曾别，人心听来有悲悦。何如一枕北窗眠，喧寂都忘闻见绝。
听香堂
作者：张羽
朝代：明
体裁：古风

粲粲岁寒花，幽香静中起。人皆待三嗅，子独受以耳。辑彼琼瑶白，长谣自为喜。声中岂无香，闻觉无异理。更愿息声尘，色香同一委。无闻亦无听，冥然混沌始。
吴兴南门怀古
作者：张羽
朝代：明
体裁：七言律诗

郭门南面似襄州，野树寒山对倚楼。公子城空无食客，霸王宅坏有荒丘。夕阳冉冉仍西下，秋水茫茫共北流。只是今时已惆怅，不应更为昔人愁。
吴宫春词拟王建
作者：张羽
朝代：明
体裁：古风

馆娃宫中百花开，西施晓上姑苏台。霞裙翠袂当空举，身轻似展凌风羽。遥望三江水一杯，两点微茫洞庭树。转面凝眸未肯回，要见君王射麋处。城头落日欲栖鸦，下阶戏折棠梨花。隔岸行人莫偷盼，干将莫邪光粲粲。
吴宫白灊辞
作者：张羽
朝代：明
体裁：古风

织成白灊胜白丝，恰称吴娃冰雪肌。渚宫金剪制舞衣，白云一片筵前飞。舞衣当筵洁且轻，君王回盼心已倾。徘徊玉阶夜露零，桐花拂面微凉生。银灯结穗晃疏棂，坠簪遗佩满中庭。此时不说红锦绮，得以千秋荐恩喜。璧月团团坠江水，姑苏台上乌啼起。
吴银台宅食桃鱼云出尚方为作一律
作者：张羽
朝代：明
体裁：七言律诗

御苑仙桃出绛阍，恩波兼饫赐鱼芬。桃从武帝筵中降，鱼是文王沼内分。几度著花供馈与，定看濡沫惜殷勤。报璚未足酬珍贶，在藻还同祝圣君。
和答童中州
作者：张羽
朝代：明
体裁：古风

皇情春乐育，建官宗圣黉。秩微道则重，人钦化乃行。若人婺女秀，经义宿所精。辞归旋楚□，祗版赴霅城。郑公论墨守，董子着清明。抠趍仰贤范，圜桥聆德声。跂予望已久，觏止愿未并。谁谓在頖初，遽申伐木情。偕彼四三子，乘流造柴荆。倾盖略宿晤，盍簪慰中诚。草具岂为礼，所欣接光荣。恭承宴集篇，华采灿若英。盛德多自负，谁敢下后生。简年子先施，仰高余□盈。愧余避事来，久矣废将迎。岂不怀旦暮，絅然限音声。形神交靡间，心照数自轻。斯章拟成报，七襄徒空名。
和韵赠白参将
作者：张羽
朝代：明
体裁：七言律诗

连营刁斗互回萦，汉将威名旧姓程。岭上建牙回小队，幕中筹敌借长缨。弓戈外阃遥分制，溪洞先声会请平。应惜春农勤戍守，武成遗算贵精明。
咏怀答宋天章
作者：张羽
朝代：明
体裁：古风

良辰谁不乐，游子独慨慷。慨慷亦何为，感物怀故乡。故乡乱庶已，欲往川无梁。安得晨风翼，鴥彼西南翔。出门遇行客，言曾历我疆。宫室尽为墟，城郭徒悲凉。访子平生亲，白骨委榛荒。君子志四海，小人怀一方。勋名愧远图，岂必梓与桑。游子不能答，涕下沾衣裳。叶落粪本根，狐死首山冈。所生良可乐，贫贱乃其常。
咏斋前紫薇花
作者：张羽
朝代：明
体裁：古风

彼美掖垣秀，遗此荒园中。赋质非有异，置身偶不同。屡供樵爨余，生条幸不穷。蒙茏委榛莽，灌溉哄人工。谓同众卉弃，忽有孤花红。□长不择地，始知元化工。褰衣绕清癯，轻香散晨风。似感幽士知，芳意默自通。一闻清露翻，预恐彩云空。等是荣谢理，何待植南宫。
咏牡丹用唐人韵
作者：张羽
朝代：明

沉香亭路到无因，怅望东风欲度春。秾艳重逢木芍药，丽词应泣谪仙人。妆台醉浥葡萄露，锦袜香留瑞脑尘。不用凭栏伤往事，玉环元只是前身。浪蕊浮花谢俗尘，洛阳移种独饶春。雨中淡泊同幽客，天与繁华斗丽人。开向骊宫惊羯鼓，落从金谷印香尘。东君珍重非韩令，十二雕阑许托身。
咏牡丹用唐人韵·其一
作者：张羽
朝代：明
体裁：七言律诗

沉香亭路到无因，怅望东风欲度春。秾艳重逢木芍药，丽词应泣谪仙人。妆台醉浥葡萄露，锦袜香留瑞脑尘。不用凭栏伤往事，玉环元只是前身。
咏牡丹用唐人韵·其二
作者：张羽
朝代：明
体裁：七言律诗

浪蕊浮花谢俗尘，洛阳移种独饶春。雨中淡泊同幽客，天与繁华斗丽人。开向骊宫惊羯鼓，落从金谷印香尘。东君珍重非韩令，十二雕阑许托身。
咏秋荷
作者：张羽
朝代：明
体裁：五言排律

杪秋霜露重，弱质感凉频。衰迟含夕气，牢落凌萧晨。衰红已散雨，余香尚近人。翻思盛夏节，玩舟涉广津。摘花赠游女，采绿宴佳宾。秋风不少伫，感此尽漂沦。人道每如此，谁知衰盛因。
咏美人手
作者：张羽
朝代：明
体裁：七言律诗

嫩于春笋白于霜，轻拂菱花试晓妆。弹瑟每嫌银甲小，吹笙还爱玉纤长。宜将彩笔题红叶，倦把金针倚绣床。拾翠归来芳径里，逢人莫问锦香囊。
咏雪次洪克明邑博韵
作者：张羽
朝代：明
体裁：七言律诗

春寒渐劲此舟中，阵阵冰花度幕风。野积遥看千径合，岸深只放一溪通。平添新涨时兼雨，寄缀高枝亦藉风。小泛会应乘暇日，几人幽兴得相同。
咸阳宫行（并序）
作者：张羽
朝代：明
体裁：古风

百二山河象祖力，六雄仰关不敢敌。金人十二高峥嵘，天下甲兵从此息。天子晓御咸阳宫，楼阁高低复道通。十石之钟万石虡，遥闻天乐在虚空。宫车隐隐春雷起，渭川晓涨胭脂水。六宫粉黛谩如云，不救明年祖龙死。荣华奄忽何可论，千门万户无复存。遗墟久被民家占，四望空余瓜蔓根。行人为问瓜田老，地上挥锄休草草。荆轲昔日猛如狼，曾来此地见秦王。百夫之勇犹披靡，汝今搪突何敢尔。
哀宋君女阿归
作者：张羽
朝代：明
体裁：七言绝句

客来唤出最钟情，暂别谁知便隔生。昨日闽州书信到，伤心犹有阿归名。
哀田家口号
作者：张羽
朝代：明
体裁：七言绝句

三月连阴四月过，桑田无利有催科。行人莫讶深山虎，一入城中虎更多。
唐叔良溪居
作者：张羽
朝代：明
体裁：七言律诗

高斋每到思无穷，门巷玲珑野望通。片雨隔村犹夕照，疏林映水已秋风。药囊诗卷闲行后，香灺灯光静坐中。为问只今江海上，如君无事几人同？
喜张处士枉过次韵答意
作者：张羽
朝代：明
体裁：七言律诗

诗客春残病未兴，白头漫兴秪如曾。江蓠弥望空怜晚，甸麦缘贫稍藉登。閒伴海鸥浮浪荡，醉过邻叟对鬅鬙。幽情更爱玄真子，渔父词工和未能。
喜张邑博振卿生子麟儿短绝以志
作者：张羽
朝代：明
体裁：七言绝句

星楼歌鼓动新秋，传喜麟儿诞月周。我亦二郎如阿仲，与君相对醉江头。
喜迁莺·送朱思斋词并序代作
作者：张羽
朝代：明
体裁：词

琴堂新霁。正凉入薰弦，潜消残暑。帝日中天，郎星分野，望极碧穹如洗。蒲境讴歌满路，潘县春风桃李。相看取，问东君，政绩前贤传里。刚喜。应秖是。柏府严霜，解作花封雨。竹马迎来，花骢催发，江郭放教容与。屈指瓜时易即，棠树垂阴曾几。频向说，绣衣行，部争留好语。
四贤诗
作者：张羽
朝代：明

胜日罢书经，扬舲出远坰。清流兼峻岭，应不减兰亭。昨别征西幕，神闲务亦闲。此中可高卧，何必是东山。刺史放衙早，轻舟泛碧池。祗应官事了，来写放生碑。闻道苏湾里，苏公旧此游。湖天风物好，应胜在儋州。
四贤诗·其一
作者：张羽
朝代：明
体裁：五言绝句

胜日罢书经，扬舲出远坰。清流兼峻岭，应不减兰亭。
四贤诗·其三
作者：张羽
朝代：明
体裁：五言绝句

刺史放衙早，轻舟泛碧池。祗应官事了，来写放生碑。
四贤诗·其二
作者：张羽
朝代：明
体裁：五言绝句

昨别征西幕，神闲务亦闲。此中可高卧，何必是东山。
四贤诗·其四
作者：张羽
朝代：明
体裁：五言绝句

闻道苏湾里，苏公旧此游。湖天风物好，应胜在儋州。
园全怀全许二校书
作者：张羽
朝代：明
体裁：五言律诗

市朝非我恋，此地养疏慵。园古苔连竹，窗明雪在松。素帷生道意，清镜长衰容。不见羊求过，空寻旧屐踪。
围中怀方员外
作者：张羽
朝代：明
体裁：五言律诗

作吏风尘际，常怀隐遁情。偷闲频谒告，厌俗拟归耕。月幌留宾卧，花宫请客行。旧书空满箧，一览一沾缨。
围城中怀友二首 其一 李讷
作者：张羽
朝代：明
体裁：五言律诗

风骨多儒相，为师不惮贫。买书高着价，避酒屡辞巡。经学传门弟，缌衣葬里人。怀君桑梓旧，宁比异乡亲。
围城中怀友二首 其二 莘野
作者：张羽
朝代：明
体裁：五言律诗

破屋临湖住，闲身似鹤长。逢人矜侠气，遇难耻儒装。有妇频修药，无儿解奉觞。从来多远志，今日在何乡。
围城中怀友二首·李讷
作者：张羽
朝代：明

风骨多儒相，为师不惮贫。买书高着价，避酒屡辞巡。经学传门弟，缌衣葬里人。怀君桑梓旧，宁比异乡亲。破屋临湖住，闲身似鹤长。逢人矜侠气，遇难耻儒装。有妇频修药，无儿解奉觞。从来多远志，今日在何乡。
塞马图
作者：张羽
朝代：明

弓剑随身带，阏氏细马驮。天寒水草远，更过白狼河。阵火照红云，龙庭战未分。全家上马去，应避李将军。
塞马图·其一
作者：张羽
朝代：明
体裁：五言绝句

弓剑随身带，阏氏细马驮。天寒水草远，更过白狼河。
塞马图·其二
作者：张羽
朝代：明
体裁：五言绝句

阵火照红云，龙庭战未分。全家上马去，应避李将军。
复公录文见寄
作者：张羽
朝代：明
体裁：七言律诗

空堂燕坐一灯悬，僧腊多应倍俗年。老去已除行脚债，悟来不说定心禅。千花礼遍诸天降，半偈都将万法传。每愧尘劳烦见问，同乡兼恐更同缘。
夏夜宿道场
作者：张羽
朝代：明
体裁：七言律诗

山僧结夏独安禅，对客谈空石作筵。架上金经传白业，庭前翠柏长青年。松廊月冷惊栖鸟，石室风清滴暗泉。拟就远公脩净社，共持巾拂断尘缘。
夏夜舟中
作者：张羽
朝代：明
体裁：五言律诗

画舫暮来过，风传《子夜歌》。簟纹凉更净，荷气夕偏多。落月斜筝柱，流萤拂扇罗。此中无限意，其奈曙钟何。
夏日北窗独酌
作者：张羽
朝代：明
体裁：古风

仲夏遘时雨，嘉木含馀清。北窗偶閒坐，壶觞聊自倾。数酌忽巳醉，酣歌漫成声。缅怀刘阮徒，邈焉起深情。百年亦何为，忽如流电惊。奈何世间人，役役徇虚名。不如任达生，相对芳樽盈。
夏日闻莺
作者：张羽
朝代：明
体裁：七言绝句

上林花里乱莺啼，日暖风柔百啭齐。何似绿阴清昼永，一声遥出画栏西。
夏雨新霁图
作者：张羽
朝代：明
体裁：七言绝句

看图忆得住山阿，茅屋深深隐薜萝。风雨过来啼鸟静，白云更比绿云多。
夜坐
作者：张羽
朝代：明
体裁：古风

闲门催闭早，日落古垣深。移床傍秋草，对月闻高砧。角巾清露气，华觞淡夕阴。毋言怨遥夜，幽独故予心。
夜宿山房
作者：张羽
朝代：明
体裁：五言律诗

清绝早秋天，禅房碧嶂前。草虫依定石，竹露润炉烟。月静莲花漏，风披贝叶编。此心无所著，应解悟初禅。
夜至铜岩驿逢臧进士张茂才
作者：张羽
朝代：明
体裁：五言律诗

木叶下秋山，归人傍晚寒。见灯投驿远，过雨涉溪难。诗客逢侯喜，棋俦忆谢安。胜游难可继，莫负吏情閒。
大小石屋
作者：张羽
朝代：明
体裁：五言绝句

山根攒栋宇，檐棁势崚嶒。却许谁来住，閒云共老僧。
大用见示述怀之作因次韵
作者：张羽
朝代：明
体裁：七言律诗

青山晚爱携筇往，华发秋怜览镜知。江上浮鸥驯自好，尘中驱马去何之。閒寻谢墅围棋侣，病隔梁园授简期。坎止流行看更定，岂因时态学悲丝。
大雨山中作
作者：张羽
朝代：明
体裁：古风

重阴翳秋节，霖潦无时作。虺虺伏雷震，浩浩洪湍落。浮槎悬修磴，涌泉淹高阁。禾黍浩纵横，良畴殚为壑。颓梁断来术，垣闾增萧索。块坐空堂上，展卷莫为乐。虽微农夫忧，内顾无儋石。先民有遗言，君子贵处约。抱关非吾事，嗟来非吾食。去去遵时命，南山有薇藿。
天台桃源
作者：张羽
朝代：明
体裁：七言律诗

桃源旧路远微茫，问胜寻幽傍夕阳。流水无媒花自落，胡麻未熟日空长。峰回晚碧匀眉黛，川弄明霞作舞裳。却笑尘容浑未洗，玉真莫认是刘郎。
天姥峰次俞英之韵
作者：张羽
朝代：明
体裁：七言律诗

天姥山高风露清，下方路转上方平。花先得日开偏早，鸟惯闻钟宿不惊。飞阁危从云外起，回泉幽似镜中倾。梦游更觉云霓远，儗借仙人鹤背轻。
天津施宪副席上观雅乐次韵二首
作者：张羽
朝代：明

羽籥分曹映幕油，筵间暂许寄双眸。瑟传清庙䝯文思，舞爱韶箾象德休。伴吕亡齐终放远，离骚怀楚合兼收。从伶莫浪移宫羽，座有高人旧姓周。午筵刚见续膏油，舞佾真便豁醉眸。季子赏音心苦晚，孟公留客意忘休。歌残雅颂犹馀韵，调入伊凉亦漫收。岂是腐儒偏好古，由来先进亦从周。
天津施宪副席上观雅乐次韵二首·其一
作者：张羽
朝代：明

羽籥分曹映幕油，筵间暂许寄双眸。瑟传清庙䝯文思，舞爱韶箾象德休。伴吕亡齐终放远，离骚怀楚合兼收。从伶莫浪移宫羽，座有高人旧姓周。
天津施宪副席上观雅乐次韵二首·其一
作者：张羽
朝代：明
体裁：七言律诗

羽籥分曹映幕油，筵间暂许寄双眸。瑟传清庙貤文思，舞爱韶箾象德休。伴吕亡齐终放远，离骚怀楚合兼收。从伶莫浪移宫羽，座有高人旧姓周。
天津施宪副席上观雅乐次韵二首·其二
作者：张羽
朝代：明
体裁：七言律诗

午筵刚见续膏油，舞佾真便豁醉眸。季子赏音心苦晚，孟公留客意忘休。歌残雅颂犹馀韵，调入伊凉亦漫收。岂是腐儒偏好古，由来先进亦从周。
头陀庵聪道者房
作者：张羽
朝代：明
体裁：七言绝句

苦行能便自小持，松龛寂寂到人稀。斋厨日晏孤烟起，童子新将施米归。
奉□园隐期予不至
作者：张羽
朝代：明
体裁：五言律诗

雨馆卧多时，园亭误宿期。恨无飞去梦，忽见寄来思。聚首难如此，论心复有谁。妍词何以报，藏玩比青丝。
奉同西斋先生前丘看梅
作者：张羽
朝代：明
体裁：七言律诗

最爱前村双树梅，千跗万萼映春开。空怜地主能栽得，却少闲人为看来。弱蕊愁风轻着水，瘦枝嫌雪浅封苔。不因重度溪桥险，杖策应过日几回。
奉答吹台先生送蜀山人见简之作
作者：张羽
朝代：明
体裁：古风

若人辞天阶，消摇寒江汜。言送将归人，复念中林士。殷勤吐芳藻，绸缪寓深旨。文虹被林薄，简珠照泥滓。子畏伐檀刺，余怀白驹美。道同无殊辙，神交有妙理。索居序已积，孤游情难委。写心酬妍倡，怛焉愁下里。
奉赠柴墟储公
作者：张羽
朝代：明
体裁：七言律诗

儒雅当年定可师，相留一醉亦心期。宦情多暇诗频拟，秋兴堪悲菊未知。病喜家儿能检药，静怜檐鸟不惊棋。身应万仞青云上，沧海明珠几注思。
奉赠胡少参先生督饷陕藩
作者：张羽
朝代：明
体裁：五言律诗

霁色望秦山，春云过渭川。辛勤怜去国，老大独筹边。相国功重问，司农位久悬。清江留旧业，此意亦萧然。
始闻早砧
作者：张羽
朝代：明
体裁：古风

寂寂秋景晏，萧萧凉吹生。闺人感寒至，一轸远人情。嘹亮清砧动，纡徐捣杵鸣。微茫带烟远，萧疏出林轻。此时离居客，单眠梦亦惊。披衣一惆怅，斜月满山城。
姚运使溪山仙馆图
作者：张羽
朝代：明
体裁：古风

去年君为郡文学，独抱遗经憎命薄。出门无马坐无毡，拜迎官长常作恶。今年君为转运使，殊恩亲出官家赐。月给太仓三十斛，况复官闲少公事。人生贵贱反覆间，世上悠悠那解此。忆昨访我当严冬，写此溪山三数重。骅骝一去了无影，空有遗迹泥沙中。闻道河间故城里，开门遥见滹沱水。何时为画古邯郸，珍重函封寄千里。
孙景翔幽居
作者：张羽
朝代：明
体裁：五言律诗

厌踏软红尘，闲居江上村。养鱼宽凿沼，爱竹别移门。月色侵书幌，山光入酒樽。我惭行役扰，犹未卜田园。
孟浩然像
作者：张羽
朝代：明
体裁：七言绝句

横门雪满放朝回，油壁金鞍覆地来。谁是蹇驴乌帽客，解吟花逼艳阳天。
孟浩然雪竹图
作者：张羽
朝代：明
体裁：七言绝句

雪满秦京欲去迟，故人当路谩相知。平生多少惊人句，却向君前诵怨诗。
守宫词
作者：张羽
朝代：明
体裁：古风

钿盒和丹食龙子，胭脂夜凝神血紫。老蟾玉杵寒丁东，鸾尾轻轻飞碎红。灵砂沁透白玉腕，细看每将罗袖卷。分明皓雪栖彤霞，香痕笑比萼绿华。还笼半臂萦盘带，蝶粉蜂黄镇长在。夭桃一点老青春，门前鱼目深如海。
宝叔塔院
作者：张羽
朝代：明
体裁：七言律诗

赤阑闲倚化人宫，湖上春阴望不穷。百尺楼台空相外，万家城郭雨声中。斋房漏滴莲花水，讲殿经翻贝叶风。自笑世缘心似石，拟焚香炷问生公。
客中
作者：张羽
朝代：明
体裁：七言律诗

春风珂马曲江城，曾共梅花赋广平。兄弟甲科犹有恨，缙绅文字浪知名。并游年少皆能贵，今日朝廷幸自清。万里风尘江上客，长安遥望眼偏明。
客中奉怀竹溪游好四首 其一 西斋先生
作者：张羽
朝代：明
体裁：五言律诗

共识王孙贵，吾知长者贤。逢人多话旧，爱我竟忘年。对饮频辞酒，相思却放舡。别来成寂寞，得句向谁传。
客中奉怀竹溪游好四首 其一 西斋先生
作者：张羽
朝代：明

共识王孙贵，吾知长者贤。逢人多话旧，爱我竟忘年。对饮频辞酒，相思却放船。别来成寂寞，得句向谁传。
客中奉怀竹溪游好四首 其三 彦良别驾
作者：张羽
朝代：明
体裁：五言律诗

四海尽王臣，多君历苦辛。绳桥独往路，雪岭几时春。哭子余枯眼，休官一病身。还闻有趣召，未许便垂纶。
客中奉怀竹溪游好四首 其二 松筠乡老
作者：张羽
朝代：明
体裁：五言律诗

质朴古风存，家连水竹村。旧蒙公子爱，兼得里人尊。客至频倾酿，闲时自灌园。西楼有枕席，高卧任乾坤。
客中奉怀竹溪游好四首 其四 钧德贰令
作者：张羽
朝代：明
体裁：五言律诗

君方还邑里，我复离家园。交臂仍相识，伤心孰与论。过桥闻访寺，带雨共归村。别后交游冷，唯应独闭门。
客中奉怀竹溪游好四首·西斋先生
作者：张羽
朝代：明

共识王孙贵，吾知长者贤。逢人多话旧，爱我竟忘年。对饮频辞酒，相思却放船。别来成寂寞，得句向谁传。质朴古风存，家连水竹村。旧蒙公子爱，兼得里人尊。客至频倾酿，闲时自灌园。西楼有枕席，高卧任乾坤。四海尽王臣，多君历苦辛。绳桥独往路，雪岭几时春。哭子余枯眼，休官一病身。还闻有趣召，未许便垂纶。君方还邑里，我复离家园。交臂仍相识，伤心孰与论。过桥闻访寺，带雨共归村。别后交游冷，唯应独闭门。
客久梦中代内作二绝
作者：张羽
朝代：明

梅蕊先春发，山茶寒著花。郎从前日去，蚤晚过长沙。南去长沙万里程，清猿啼断鹧鸪鸣。相思不识关山远，梦里随郎一处行。
客久梦中代内作二绝·其一
作者：张羽
朝代：明
体裁：五言绝句

梅蕊先春发，山茶寒著花。郎从前日去，蚤晚过长沙。
客久梦中代内作二绝·其二
作者：张羽
朝代：明
体裁：七言绝句

南去长沙万里程，清猿啼断鹧鸪鸣。相思不识关山远，梦里随郎一处行。
客夜
作者：张羽
朝代：明
体裁：五言律诗

寒愁浑不寐，城鼓四更分。夜久风销烛，天阴雪打门。乡关千里隔，宫阙九重尊。惆怅丝纶旧，清江有钓缗。
客夜怀王英甫
作者：张羽
朝代：明
体裁：五言律诗

半生江海上，犹未卜菟裘。今夜雁初过，他乡人正愁。青灯孤枕梦，黄叶一庭秋。何日寻归棹，山阴访子猷。
宫怨
作者：张羽
朝代：明
体裁：七言绝句

清秋宫月照窗纱，重捲珠帘望翠华。咫尺昭阳恩不到，镜中容貌枉如花。
宵行
作者：张羽
朝代：明
体裁：五言律诗

岚气薄征旗，溪风振弱澌。翻鸦惊叶响，吠犬觉花移。村静看灯近，山深见月迟。秋空萧瑟在，此景与心宜。
宿严州西观次韵赠别周仲鸣水部
作者：张羽
朝代：明
体裁：七言律诗

才名曾喜动尧庭，见领恩光赋出城。几日乡音投客话，九秋三馆惜离情。暂迟归棹须明发，定过前滩忆夜听。为有吴山堪寄远，侯郎知亦盛诗声。
宿庆上人房
作者：张羽
朝代：明
体裁：七言律诗

朱甍宝地绝尘埃，松下闲过步缘苔。仙梵更从莲室度，佛香时到竹房来。己知静者通禅观，重听高僧话劫灰。寒榻不须灯照卧，夜深明月满池台。
寄东乡大伯父
作者：张羽
朝代：明
体裁：七言律诗

十年不过东庄宅，岁晚高堂拜白头。喜到出门遥认马，送归携杖近经丘。黄花径里开诗卷，红稻香时泛酒瓯。闻说别来强健在，几回天外望云浮。
寄中竺泐季潭
作者：张羽
朝代：明
体裁：古风

师从钟山来，遗我故人书。一入白云去，相思秋雨余。徒惭尘土迹，未款竹林居。遥想中峰月，清梵满空虚。
寄于文祥
作者：张羽
朝代：明
体裁：五言律诗

十载同书砚，于今恨不平。青云未得意，白社漫驰情。韩子檠犹焰，冯郎铗欲鸣。作诗聊寄旧，风月助凄清。
寄伏虎道场联上人
作者：张羽
朝代：明
体裁：七言律诗

圣明亲选黑衣人，似共名山有宿因。地上布金多长者，室中传偈总门人。法身已应诸天相，定力能消万劫尘。愧我才名非凿齿，道安何事独相亲。
寄兰室
作者：张羽
朝代：明

离思逢秋自不胜，忽看书札恨翻增。遥知雨绝林塘静，独坐高斋似定僧。行人共识孝廉家，流水当门略彴斜。日日高堂称寿罢，倚栏闲看紫荆花。
寄兰室·其一
作者：张羽
朝代：明
体裁：七言绝句

离思逢秋自不胜，忽看书札恨翻增。遥知雨绝林塘静，独坐高斋似定僧。
寄兰室·其二
作者：张羽
朝代：明
体裁：七言绝句

行人共识孝廉家，流水当门略彴斜。日日高堂称寿罢，倚栏闲看紫荆花。
寄南屏渭长老
作者：张羽
朝代：明
体裁：七言律诗

蒲室传心第一宗，老寻古刹寄行踪。贯花偈就人争写，坏色衣穿自懒缝。案上梵经皆贝叶，手中谈麈是青松。何年惠远重开社，来听东林寺里钟。
寄友
作者：张羽
朝代：明
体裁：七言绝句

客路寻常怨别离，况逢秋色倍堪悲。一封书到千山暮，正是思君独坐时。
寄友人
作者：张羽
朝代：明
体裁：五言律诗

旧宅闲坊里，身形似鹤长。诗才兼乐府，儒服间戎装。爱马开新厩，留宾扫静房。怀君西望远，一雁下斜阳。
寄吴有本
作者：张羽
朝代：明
体裁：五言律诗

相思不可见，梦里却逢君。两地共明月，一方空碧云。江秋鸿背侣，山夜鹤离群。记得湖边寺，诗题醉后分。
寄吴隐君
作者：张羽
朝代：明
体裁：古风

若人蕴真趣，飘飘怀古仙。振衣入远岳，顺风祈一言。寂历微妙韵，精明天老篇。清斋和玉齿，焚香礼轩辕。九咽华池液，七返流珠丹。颐性得天和，齐物同化先。五芝非吾茹，聊以苏世癫。神期苟冥会，飞步升九天。抗迹游浮丘，麾手招偓佺。下视仓扁流，永为尘网牵。
寄周伯阳
作者：张羽
朝代：明
体裁：五言律诗

薄宦志多违，言归未得归。一随江燕去，五见塞鸿飞。素发应添镜，缁尘已满衣。裁诗拟相寄，人到秣陵稀。
寄方以常
作者：张羽
朝代：明

水竹小窗西，新诗待我题。相过虽不厌，只怕踏春泥。清晨眺高阁，积雨春阳晦。望望君愈遥，青山愁独对。
寄方以常·其一
作者：张羽
朝代：明
体裁：五言绝句

水竹小窗西，新诗待我题。相过虽不厌，只怕踏春泥。
寄方以常·其二
作者：张羽
朝代：明
体裁：五言绝句

清晨眺高阁，积雨春阳晦。望望君愈遥，青山愁独对。
寄方员外
作者：张羽
朝代：明
体裁：七言律诗

结发从戎二十年，独挥赤管万人前。新辞禄秩缘思隐，闲□斋居似□禅。病里每书赊药劵，愁中久绝看花筵。怀君不隔天涯远，只在荒城□雨边。
寄方员外
作者：张羽
朝代：明
体裁：五言律诗

萧散任天真，浑忘是病身。问安多省吏，投宿半乡人。尘锁藏书阁，风翻滤药巾。未应长闭户，憔悴过今春。
寄杰上人
作者：张羽
朝代：明
体裁：古风

想望东西陌，共掩林中扉。谁言儒道异，□善理同归。昨款精舍游，步经园径微。高垣夏木绕，绿阴生昼扉。振锡还山去，空壁挂禅衣。何意幽栖侣，佳会亦相违。离合两俱安，去来宁有依。梵空自足遣，了此人我机。
寄梅雪
作者：张羽
朝代：明
体裁：七言律诗

闻说公亭傍水开，黄茅为瓦不须裁。商船无数青山绕，书案寻常白鸟来。已信漆园非俗吏，谁知关令是仙才。烦君莫抱穷途恨，万事都将付酒杯。
寄沙门文藻
作者：张羽
朝代：明
体裁：五言律诗

藻公多弟子，住遍两峰间。行道无拘着，孤云自往还。缁衣冲莫雨，金策响空山。愧我游方内，春风独掩关。
寄渡别驾贯
作者：张羽
朝代：明
体裁：五言律诗

海岸投簪罢，还乡不住城。官轻汉别驾，待重鲁诸生。研沼寻常满，书堂早晚成。惟嫌卖药处，儿女尚知名。
寄渭清远
作者：张羽
朝代：明
体裁：五言律诗

蒲室传衣后，清名重一时。外甥多似舅，弟子已如师。微密千花偈，清淳五字诗。板桥西畔路，风雪阻幽期。
寄灵隐良上人
作者：张羽
朝代：明
体裁：五言律诗

空界近诸天，高居息众缘。山如西竺岭，人悟上乘舡。定力能消病，浮生不论年。听猿曾有约，幽梦绕云边。
寄灵隐良上人
作者：张羽
朝代：明

空界近诸天，高居息众缘。山如西竺岭，人悟上乘船。定力能消病，浮生不论年。听猿曾有约，幽梦绕云边。
寄灵隐良泐二长老
作者：张羽
朝代：明
体裁：七言绝句

两禅相对一灯悬，鹫岭龙宫地悄然。七百年来无好句，泉声空绕寺门前。
寄王止仲高季迪
作者：张羽
朝代：明
体裁：七言律诗

祗恨孤城未解围，围开翻遣别相知。夕阳江上匆匆酒，细雨灯前草草诗。有梦直从花落后，无书空过雁来时。郭西古寺题名处，今日重游却共谁。
寄王隐君止仲次高季迪韵
作者：张羽
朝代：明
体裁：五言律诗

春江念久违，独掩雨中扉。新水添渔网，初晴税茧衣。馔余怜笋嫩，酒熟惜花稀。在客偏相忆，韶光去若飞。
寄衣曲
作者：张羽
朝代：明
体裁：古风

家机织得流黄素，首尾量来宽尺度。象床玉手熨帖平，缓剪轻裁烛花莫。含情暗忖今瘦肥，著处难知宜不宜。再拜征人寄将去，边城寒早莫教迟。归掩双扉空泪落，旧绣遮身晓寒薄。良人早得封侯归，妾身何愁少衣着。
寄赠一见禅师
作者：张羽
朝代：明
体裁：五言律诗

名蓝不肯住，招隐始中年。白日无来客，青山独坐禅。磬敲松顶月，茶煮涧心泉。见说衔花鹿，时来坐下眠。
寄赠紫金精舍喜性二释子
作者：张羽
朝代：明
体裁：七言律诗

精蓝石畔接城闉，野水交游绝四邻。过去真僧留半偈，浮来古佛见三身。夜深门有听经虎，岁稔厨多施米人。遥忆两禅相对处，俨然无着与天亲。
寄车孝廉昭
作者：张羽
朝代：明
体裁：五言律诗

亭隐余不旧，人推武子贤。古书堆卧内，流水到阶前。畏酒心先醉，吟诗思独玄。更闻怀逸兴，相约访丹泉。
寄述古道上人
作者：张羽
朝代：明
体裁：七言律诗

选佛场中让长年，爱投静刹寄高禅。法身谩应人天供，世谛兼通内外篇。月照袈裟行道遍，华飞如意说经圆。闻师剩有藏书在，拟借邻房未有缘。
寄金子敬
作者：张羽
朝代：明
体裁：五言律诗

束发事边庭，雕弓白羽翎。老知农有味，病恶药无灵。为客□三径，教儿诵五经。定应琴酒罢，余兴到丹青。
寄金许二文学
作者：张羽
朝代：明
体裁：古风

轻雏始扬幕，新篁稍□林。非关杜来迹，苔径自无尘。独以静为赏，弥怀心所亲。倘毕东皋务，一来存故人。
寄钱唐吴山人
作者：张羽
朝代：明
体裁：五言律诗

占得闲坊住，园扉近竹幽。经方教子读，药草课童收。湖色摇春幌，涛深入夜楼。应骑蹇驴去，城市漫浮游。
寄陈别驾汝耀
作者：张羽
朝代：明
体裁：七言律诗

三山雁使隔年回，传道甘棠树重培。别驾风流馀簿领，郡斋萧散到蓬莱。榕阴暗里衙声合，荔子红时吏俸来。独向樵川愁病在，好音迟子笑颜开。
寄题兰室柳湖归隐图
作者：张羽
朝代：明
体裁：七言绝句

挂冠归去祗看山，心寄孤岚野鹤间。试数同时戎马客，几人投老似君闲。
寄题北山堂
作者：张羽
朝代：明
体裁：古风

雨罢寺楼晓，曲堂秋树间。暂辍今朝讲，一玩北湖山。仰瞻上方云，遥见林屋关。飞淙尽日雨，流禽先暮还。即境知妄迹，观空怡妙颜。余乏道门旧，阻陪高坐闲。驰咏终非侣，当冀一追攀。
寄题天目山房歌
作者：张羽
朝代：明
体裁：古风

昔卧香炉顶，□观山海图。东游拟拂华盖云，下瞰弱水窥蓬壶。天公有目，何不在天，世传寄在兹山颠。两泓碧水涵霜镜，炯如双曈落天边。天高听卑，视亦宜然。云有十二清虚之洞府，珠宫贝阙不可睹。灵风飒飒卷飞雨，危石深林人上苦。盘涡转毂若雪山，青天际际响天鼓。龙藏其中是耶非，但见神鱼作人舞。慎勿戏之逢彼怒，顷刻滂沱泪下土。前年南昌仙，邀我望山雪。神宫玉女待我来，欲往从之路超越。若人有仙骨，居与洞府邻。双童耕云种瑶草，石田自熟无冬春。卧处烟霞飞枕席，醉里山花落酒巾。松风萝月朝复暮，坐见麻姑白发新。我欲驾白鹿，共子攀云岑。请天开两目，照我一片冰雪之清心。但恐此目不司视，如星有箕斗，不可簸与斟。且复临泽漱金碧，听我长歌金石音。不然倒却池中水，酿作百斛之春酒，共君酣醉卧云林。洪崖举手或相接，更结丹梯千万寻。
寓徐给事宅观旧所植竹树怆然有怀
作者：张羽
朝代：明
体裁：古风

君为金门彦，我向故山来。芳树绕庭绿，犹是去时栽。寝阁铺余馥，宾位满青苔。孤赏谁为乐，园花空自开。
寓戴山僧舍
作者：张羽
朝代：明
体裁：五言律诗

松杉古佛庐，借地即安居。鸟影流闲幔，竹光摇素书。山寒人语寂，雨冷桂华疏。一悟三空意，荣名信是虚。
寝斋夜咏
作者：张羽
朝代：明
体裁：五言绝句

沉沉寒夜里，寂寞有谁怜。赖得窗间月，犹能照独眠。
寺所书所见
作者：张羽
朝代：明

荡子秋未还，双蛾敛寒翠。微步入莲宫，谁知此中意。修廊行复怯，风吹合欢带。小立避游人，佯对香炉拜。
寺所书所见·其一
作者：张羽
朝代：明
体裁：五言绝句

荡子秋未还，双蛾敛寒翠。微步入莲宫，谁知此中意。
寺所书所见·其二
作者：张羽
朝代：明
体裁：五言绝句

修廊行复怯，风吹合欢带。小立避游人，佯对香炉拜。
寻春
作者：张羽
朝代：明
体裁：五言律诗

朝来微雨罢，何处可寻春。冰散池容动，烟销柳意新。穿林听莺远，度陌问花频。但觉相逢处，情亲似故人。
寻梅
作者：张羽
朝代：明
体裁：五言律诗

策杖度林塘，幽寻犯晓霜。临池疑掩映，傍竹畏遮藏。款曲敲僧舍，徘徊绕苑墙。好携三弄笛，树底为催妆。
寿丹山屠都宪先生
作者：张羽
朝代：明
体裁：七言律诗

三朝争识旧容仪，晚节重恩荷主知。分座貂蝉看故吏，朝天珂马共佳儿。都堂再入人皆仰，新法难平迹已危。忆对南山倾寿酒，年年应记菊开时。
寿何笃斋七帙
作者：张羽
朝代：明
体裁：七言律诗

寿星卿月照天中，春晓楼船过永丰。东阁襟期同汗漫，南塘风日好从容。鲤庭玉树连枝秀，鸾诰金花奕叶封。曾共少年矜傅粉，白头林下各成翁。
寿孙母太夫人
作者：张羽
朝代：明
体裁：七言律诗

院君年老发垂丝，健态怡颜似少时。霞帔承恩延晚庆，斑衣回笑慰重慈。谢家玉树迎春满，王母蟠桃度岁迟。只与邻姬同甲子，剩多宾客颂螽斯。
寿李通判母
作者：张羽
朝代：明
体裁：七言律诗

华筵阿母下瑶台，彩服仙郎试老莱。鸾诰旧从天上降，蟠桃新出海中来。酿分禄米恩波注，锦簇官衙寿域开。记取年年延贺客，小春时节任徘徊。
小孙辈病起谢戴元道国医
作者：张羽
朝代：明
体裁：七言律诗

五十归田计未迟，西风肺气欲苏时。久耽月俸遗家累，稍喜秋成给药资。老恋山林真有癖，病愁儿女岂无私。江边千室浑凋瘁，何得从君遍问医。
小游仙四首
作者：张羽
朝代：明

洞口春泉漱碧沙，楼台仿佛蔡经家。赤鸾衔得金盘子，掷向窗前树树花。晞发扶桑露气新，三花树底坐调笙。到门解说长生理，只有茅家好弟兄。朝游碧海不骑鱼，凤引霓旌鹤引车。吟得《步虚》谁解和，归来闲倩少霞书。门外南风吹葛花，弈棋人散树阴斜。青童睡起浑无事，乞与神丹喂白鸦。
小游仙四首·其一
作者：张羽
朝代：明
体裁：七言绝句

洞口春泉漱碧沙，楼台仿佛蔡经家。赤鸾衔得金盘子，掷向窗前树树花。
小游仙四首·其三
作者：张羽
朝代：明
体裁：七言绝句

朝游碧海不骑鱼，凤引霓旌鹤引车。吟得《步虚》谁解和，归来闲倩少霞书。
小游仙四首·其二
作者：张羽
朝代：明
体裁：七言绝句

晞发扶桑露气新，三花树底坐调笙。到门解说长生理，只有茅家好弟兄。
小游仙四首·其四
作者：张羽
朝代：明
体裁：七言绝句

门外南风吹葛花，弈棋人散树阴斜。青童睡起浑无事，乞与神丹喂白鸦。
尘事
作者：张羽
朝代：明
体裁：五言律诗

春来秋又去，尘事转茫茫。天下若无死，人间应更忙。燕衔泥葺垒，蜂酿蜜为房。独有幽栖者，眼高空八荒。
居山祠
作者：张羽
朝代：明
体裁：五言律诗

仙岩草树青，春梦忆前经。径入惊峰堕，林回放日停。风波喧下界，鸥鹭起长汀。归路江烟暝，游人醉未醒。
山中景
作者：张羽
朝代：明
体裁：五言绝句

独坐涧边石，林空秋意长。夜深山月白，松露滴衣凉。
山中答武康徐高士寄书
作者：张羽
朝代：明
体裁：古风

久别得君书，开缄散吾虑。不寄山僧来，何由知我处。剪纸答君书，还寄山僧去。为问片云间，何时一相遇。
山中答高彦敬
作者：张羽
朝代：明
体裁：五言律诗

矮屋两三间，无荣梦自安。好山看不厌，终日坐忘餐。书就松根读，琴来石上弹。浮生闲是宝，何必望为官。
山中送悟澹隐君还蜀山
作者：张羽
朝代：明
体裁：古风

春山有佳趣，累日同游寓。我为采薪留，君先拂衣去。竹翠落闲阶，莺声出高树。空馆愁独归，依然携手处。
山居七咏题画送周伯阳 其一 游仙顶
作者：张羽
朝代：明
体裁：五言绝句

盘云陟危磴，十步五回坐。道旁无虎迹，曾有游仙过。
山居七咏题画送周伯阳 其七 月潭
作者：张羽
朝代：明
体裁：五言绝句

春风试茶处，潭上葛花开。去尽同游伴，伤心此独来。
山居七咏题画送周伯阳 其三 茅坞
作者：张羽
朝代：明
体裁：五言绝句

涧路行将尽，高阁倚空虚。月明万籁尽，空山闻读书。
山居七咏题画送周伯阳 其二 白石坞
作者：张羽
朝代：明
体裁：五言绝句

秀出众峰顶，寻常云雾里。上有万年松，食之令不死。
山居七咏题画送周伯阳 其五 九曲山
作者：张羽
朝代：明
体裁：五言绝句

竹林路阴阴，寻幽不觉深。不比羊肠坂，空伤行客心。
山居七咏题画送周伯阳 其六 泠坟
作者：张羽
朝代：明
体裁：五言绝句

偶逐微官去，暂掩林中宅。手种茱萸树，归时高几尺。
山居七咏题画送周伯阳 其四 昆仑山
作者：张羽
朝代：明
体裁：五言绝句

空林无人行，下有百年墓。洒扫复何人，萧萧白杨树。
山居七咏题画送周伯阳·游仙顶
作者：张羽
朝代：明

盘云陟危磴，十步五回坐。道旁无虎迹，曾有游仙过。秀出众峰顶，寻常云雾里。上有万年松，食之令不死。涧路行将尽，高阁倚空虚。月明万籁尽，空山闻读书。空林无人行，下有百年墓。洒扫复何人，萧萧白杨树。竹林路阴阴，寻幽不觉深。不比羊肠坂，空伤行客心。偶逐微官去，暂掩林中宅。手种茱萸树，归时高几尺。春风试茶处，潭上葛花开。去尽同游伴，伤心此独来。
山居书志
作者：张羽
朝代：明
体裁：古风

旅寓难自遣，幸此竹林栖。石苔饶古色，山禽多夜啼。遗形暂尔遣，望道窅然迷。郁郁将谁语，申章默自题。
山居图为严陵方氏赋
作者：张羽
朝代：明
体裁：古风

空谷远朝市，幽人心所婴。偃蹇乌角巾，终谢冠绂萦。出门四山晓，一水相与明。吾意聊适耳，匪希高尚名。村醪荐园果，山花逞奇英。良朋远相求，春禽鸣嘤嘤。呼筵剧倾倒，一饮轻十觥。酣来卧崖石，松风为解酲。一醉遗万虑，百亩称閒氓。竹林岂狂者，桃源非世情。白日复欲暮，闭门闻濑声。扁舟者谁子，风波劳尔生。
山泉隐居图（入直回，为云间朱卿题）
作者：张羽
朝代：明
体裁：古风

日长侍立南薰殿，圣主从容正开卷。内臣如鹄拥图书，诏许近前曾一见。玉躞金题照眼新，三王二李迹未陈。妙笔森芒洞冥漠，乃知今人非古人。归来三叹北窗下，开屏见此新图画。流淙百折挂石梁，古木寒松势相亚。木末何人一草庐，山泉之人昔所居。鸿胪寺里晚朝下，对此高堂心郁纡。华亭柳湖眼中见，武陵桃源路岂殊。老夫曾住康王谷，五老香炉映飞瀑。乱来井臼今可存，因尔高歌望黄鹄。
山火
作者：张羽
朝代：明
体裁：五言律诗

风急吹山烧，烟光远障空。草根延木杪，西麓走东峰。晚照曛残蝀，青天下火龙。秪应便樵猎，有路入深松。
山阴晓发寄暨阳旧友
作者：张羽
朝代：明
体裁：五言律诗

水涨官河远，西风去棹轻。四山犹暝色，万木尽秋声。村近闻鸡犬，天寒忆弟兄。故园归未得，漂泊若为情。
岁暮山居
作者：张羽
朝代：明
体裁：七言律诗

寂寂闲居隐翠微，萧萧寒日映柴扉。叶声乱响莓苔屐，云气时生薜荔衣。雪满石床门闭早，草侵棋局客来稀。岁寒正好看书卷，不用登高怨落晖。
岘山
作者：张羽
朝代：明
体裁：古风

苍山走南门，雉堞隐相并。明湖眇东汇，乱石皆北向。势如渴虹奔，饮首临巨涨。孤亭压其颠，洼石类盆盎。十手可对饮，斧凿自天匠。平生爱山水，脱身事幽访。落帆绝壁下，登探俯清旷。冥冥沙鸟逝，泛泛渔舟漾。崩崖露黄肠，云是古人葬。我闻襄阳山，兹名乃相况。羊公仁足怀，杜子功可尚。当时一跻攀，山势益增壮。愧我非古人，登兹独惆怅。且当随鸥鹭，散发凌浩荡。长啸天地间，身名两俱忘。
岳王坟墓
作者：张羽
朝代：明
体裁：古风

中原千里志，西湖四尺坟。长城忍自坏，神器凭谁分。流血应为碧，涅背谩成文。覆巢无全卵，谗锋射元勋。英魄孰相友，涛江有伍君。
川上暮归
作者：张羽
朝代：明
体裁：七言律诗

此地频经画舫过，暮归原不畏风波。烟中渔网悬杨柳，浦口船灯照芰荷。归鸟去边行客少，夕阳尽处乱山多。此时诗思浑无赖，听得前溪《子夜歌》。
席上观伶戏次韵
作者：张羽
朝代：明
体裁：七言律诗

绮席初陈画障回，暗除黄帽试金钗。等闲面目屏间在，取次梳妆镜里佳。故事翻新恩怨易，后观随众笑颦偕。分司此日浑多思，岂有狂言杂剧俳。
席上闻歌妓
作者：张羽
朝代：明
体裁：五言律诗

艳色倾前席，高歌度远楹。羞多时掩面，娇重未成声。浅按红牙拍，轻和宝钿筝。周郎知误处，众里最多情。
常德院中值雪次壁间诗韵
作者：张羽
朝代：明
体裁：七言律诗

看雪山斋起不眠，馀寒犹觉入新年。三分春色深无赖，一树梅花好自怜。兔外阴云连楚泽，雕边朔气隔胡天。穷崖空谷浑萧瑟，煖在朱楼碧树颠。
平越院中小憩用壁间韵二首
作者：张羽
朝代：明

院中高树出城头，石路萦回带水流。几处过山刚到晚，一从为客数逢秋。川源烧没夷酋部，旂帜风高汉戍楼。立马七盘愁望绝，青烟恍惚极齐州。陌头轻雨浥黄埃，远道春旂度岭来。杨老城边逢客去，吴公陂下忆花开。绣衣持斧怜南徼，画省焚香梦北台。溪洞频年犹报警，候人漫自送馀杯。
平越院中小憩用壁间韵二首·其一
作者：张羽
朝代：明
体裁：七言律诗

院中高树出城头，石路萦回带水流。几处过山刚到晚，一从为客数逢秋。川源烧没夷酋部，旂帜风高汉戍楼。立马七盘愁望绝，青烟恍惚极齐州。
平越院中小憩用壁间韵二首·其二
作者：张羽
朝代：明
体裁：七言律诗

陌头轻雨浥黄埃，远道春旂度岭来。杨老城边逢客去，吴公陂下忆花开。绣衣持斧怜南徼，画省焚香梦北台。溪洞频年犹报警，候人漫自送馀杯。
废寺
作者：张羽
朝代：明
体裁：七言绝句

白昼闲门一两僧，山房深掩藓花青。西风不管钟鱼破，自在斜阳与塔铃。
建溪杨太仆陶园
作者：张羽
朝代：明
体裁：七言律诗

陶园想见古人情，采菊看松趣日成。遗世自禁彭泽醉，为官刚悟马曹名。仙溪九曲遥穿径，奴橘千头晚傍城。欲命巾车来入社，豫从诗卷订前盟。